Эркин Аъзам. Навоийни ўқиган болалар (ҳикоя) | www.ziyouz.uz\nБош саҳифа Ўзбек насри онлайн антологиясиЭркин Аъзам (1950)Эркин Аъзам. Навоийни ўқиган болалар (ҳикоя)\nКўчага чиққанимизда дунёни қор босган эди. Тўзон, туман. Бир қадам нарини кўз илғамайди. Шу қиёматда Яланғочга етиб бориш керак. Илож йўқ, ойиси дори ичиб ўтирибди. Яна бирпасгина кутса-ку олам гулистон эди — ҳадемай тонг отади. Ана ўшанда дори ичадими, цирками — кўнгли тортгани. Инжиқ, бесабр хотин экан. Онасини кўргину қизини ол. Йўқ, Малика… яхши барибир!\nКўк белбоғли сариқ машина, милисанинг машинаси. Ичида икки одам, ҳокимият вакиллари — ёнламасию кўндалангига камар таққан, елкаларида заррин тасма, пешонада тўға, мис тўға… Худо урди!\n— Бизларни, сен билан мени уй-уйимизга олиб бориб қўймоқчи…\n— Нега… Малика-чи?\n— Уни… уни.. — Жаноб юзини четга буради. — «Биз опкетайлик», дейди мараз!\nМашина секин қор кечиб жилади. Иссиқдан аъзойи баданларимизга жон оралай бошлайди. Орқадаги кўринмас карнайлардан ўйчан бир наво таралмокда. Танбур. Хушбўй атир ҳиди… Жаноб иккаламизнинг ҳам хаёлимизда бир ўй: бу роҳат-фароғат ҳали қанчага тушаркан? Камида юз сўм сўрайди-ёв. Майли, Маликани уйига элтиб қўяйлик, қолгани бир гап бўлар. Бор-будимизни қоқиштириб берамиз. Беш сўм ҳам чиқмаса керак. Сўка-сўка тушириб юборар. Бу ёғи тонг яқин, ўлиб қолмасмиз. Ўлиб қолсак ҳам Малика кўрмас. Унамаса, изза қиламиз, ёнидаги жувондан уялар. Аёл кишининг олдида биздақа қашшоқ талабалар билан савдолашиб ўтирмас, ўлдими! Хушрўй жувонга ўхшайди. Маъшуқасимикан? Ўзи қари-ку, ўттиз бешларда бор… Бўлмаса кими? Қайси аҳмоқ байрам кечаси хотинини бундай даврон қилиб машинага солиб юради?!\nБўлса таъсир, анга ҳолимдин хабар бўлғайму деб…\n— Ўзларингга раҳмат. Омон бўлинглар, — деди у машинасини изига буриб оларкан. — Навоийни… ҳазрат Навоийни унутмаган ўзбек болаларидан пул олсак, уят бўлар, гуноҳ! Шунақа эмасми?\nЭй кўнгул, душман топ эмди, тутмағил зинҳор дўст».\nЛекин аеропортда нима ҳамдир бўлади-ю, самолётга чиқиш олдидан «Кечиқдингиз, одам тўлиб қолди» деган баҳона билан уни рейсдан қолдириб юборадилар. Бу сўнгги рейс экан. Аламига чидаёлмаган навоийшунос тўполон кўтаради, йўлини тўсган ҳалиги маъмур билан жиққамушт бўлишгача боради. Можарога шу атрофда айланиб, жамоат ўртасида тартиб ўрнатиб юрган милиция капитани аралашади. Машғулот топилганидан қувониб, у шартта келиб навоийшуноснинг қўлини қайириб олади. Тартиббузарни хосхонасига элтиб, ҳужжатларини текширади, сўроқ қилган бўлади. Гап-сўзлари бирмунча ҳавойироқ туюлганига қарамай, дарду даъвосини эшитгач, юмшайди, юпатади: «Ҳечқиси йўқ, оғайни. Бунақаси бўлиб туради бизда. Бирортасини шошилинч учириб юбориш керак бўлгандир-да. Сизга маслаҳат: бу кеча уйга бориб маза қилиб дамингизни олинг. Эртага азонлаб келсангиз, мен ўзим тонгги рейс билан жўнатиб юбораман».\nДафъатан хаёлида бир фикр туғилиб, аеропортнинг биқинидаги баланд бинога қараб юради. Бир ҳисобда самолётдан қолиб кетгани фойдага. Бу кеча шу ерда бафуржа ўтириб қўлидаги қоғозларни саранжомлайди, анжуманда баён этажак мулоҳазаларини пухталаб олаДИ…\n«Ҳа энди, сизнинг улуғингиз қаёқдаю ҳазрати Навоий қаёқда! — дейди навоийшунос, дарди-ҳоли эсида йўқ, астойдил баҳсга киришиб. — Унақалар бутун бор — эртага йўқ. Ўтади-кетади. Ҳазрати Навоий эса… Мана, қулоқ солинг…»\nШаккок болтадан қайтмайдиган хилидан бўлиб чиқади. Ҳаммаёғи мўматалоқ, оғзи-бурни қон ҳолига, бояги лафзини қўймайди: «Улуғинг шоир-поир эмас, ўткинчи! Ўшанга сиғинган сенлар эса — қонхўр жаллод!» Кейин ўз-ўзидан совуқ илжайиб байт ўқийдими-эй, ғазал ўқийдими-эй…\n← Аввалги Аввалги Эркин Аъзам. Бизнинг тоға (ҳикоя)\nКейинги → Кейинги: Абулқосим Мамарасулов. Лола сайли (ҳикоя)


Янги Realme XT қувватлаш жараёнида ёниб кетди | Mobinfo.uz\nҲиндистонлик Рошан Сингх (Roshan Singh) исмли фойдаланувчилардан бирининг янги янги Realme XT смартфони сотиб олинганидан кейин 24 соат ўтмасдан қувватлаш пайтида тунда ёниб кетди. Телефон кечаси комплектида келган қувватлаш қурилмаси орқали токка уланган бўлган.\nШундан кейин фойдаланувчи смартфонни компаниянинг расмий сервис-марказига олиб борган. Аммо Realme India портлаш “ташқи таъсир” натижасида ёниб кетган, бу эса аккумуляторга шикаст етишига олиб келган, деб жавоб беришган.\nШу сабабли ҳам фойдаланувчи сервис-марказ ходимлари смартфонни кўришлари билан ҳеч қандай текширув ўтказмасдан туриб, бундай хулосага келишганидан норозилик билдирган ва шикоят қилган. Фақат шундан кейингина Realme ҳодисани яхшилаб текширишга ваъда берган.\nОлдин хабар берилгани каби, Realme смартфонлари Ўзбекистон бозорид ҳам сотилади!\n«Абу Сахий» бозоридан телефонлар ўғирлаб кетилди\nСотувда OPPO смартфонлари пайдо бўлди\nЗапись опубликована 25.06.2020 автором admin в рубрике Новости с метками "Малика" бозори, Realme XT, нархлар, Тошкент.\n← Бухоро марказида янги IT-парк очилди Microsoft ширкати Android платформаси учун антивирус чиқарди →


ИСЛОМДА КИМ ФАТВО БЕРИШГА ХАҚЛИ — Zamaxshariy.uz\nИСЛОМДА КИМ ФАТВО БЕРИШГА ХАҚЛИ\n6 апреля, 2021 admin Мақолалар\nҲақиқатан, Абдуллоҳ ибн Жаъфардан ривоят қилинган ҳадиси шарифда Расулуллоҳ саллаллоҳу алайҳи васаллам бу борада огоҳ ва эътиборли бўлишга чақириб: “Фатвога журъатли бўлганларингиз дўзахга журъатли бўлганингиздир”, – деганлар. Яъни воқеъликни тўлиқ ўрганмай, етарли билим ва тажриба орттирмай туриб, қўрқмасдан журъат билан фатво беришдан қайтарган. Яҳё ибн Муъиндан сўрашди: “Мингта ҳадис билган одам фатво бериши мумкинми?”. У зот: “Йўқ”, – деди. “Икки минг ҳадис билган одамчи?”, – деб яна сўрашди. У зот: “Йўқ”, – деди. “Беш минг ҳадис ёдлаганчи?”, – дейишганида: “Бу ҳам фатво беришга камлик қилади”, – деган эканлар.\nЮқорида келтириб ўтилган далиллардан келиб чиқиб шуни таъкидлаш лозимки, фатво бериш ўта масъулиятли бўлганлиги жиҳатидан унга ҳамма ҳам журъат қилавермайди. Бунинг ортида жамият ва унда яшовчи шахслар учун ғоят хатарли зарарлар келиб чиқиш мумкин.\nБугунги кунда баъзи бир эътироф этилмаган шахслар ёки маълум мақсадларга йўналтирилган тузилмалар томонидан қўштирноқ ичидаги “фатволар” инсонларни ислом маърифатидан узоқлаштиришга сабаб бўлмоқда. Айниқса, уларнинг “жиҳод”, “байъат”, “такфир”, “бемазҳаблик”, “ҳижрат” каби масалалардаги асоссиз “фатволари” ноҳақ қон тўкилишига олиб бормоқда ва инсонларнинг кафолатланган ҳуқуқларига раҳна солинишига сабаб бўлмоқда.\nPrevious Post:Динда ғулувга кетиш ман этилади\nNext Post:Аллоҳ таоло маконга муҳтож эмас.


Анор — асаб тизимини мустаҳкамлайди! - Жамият - PressNews.uz\nБош Саҳифа / Жамият / Анор — асаб тизимини мустаҳкамлайди!\nАнор — асаб тизимини мустаҳкамлайди!\nҚўшилди: 20 сентябр 2017 12:00\nАнорнинг меваси турли витаминлар билан биргаликда, клетчатка, минерал моддалар ва микроэлементларга бой. Унинг шарбати иштаҳани очиб, милк касалликларига даво, атеросклероз, бош оғриқ, ошқозон ичак бузилишларида фойдали.\nҚон босими ошганда анор шарбатини овқат рационига киритиб борилса, у қон босимини нормаллаштиради. Анор мевасининг оқ пардасини чойга қўшиш мумкин, у асаб тизимини мустаҳкамлаб, ортиқча хавотирдан муҳофаза қилади. Қон камайиб кетганида, анор шарбатидан овқатдан аввал 0,5-1 стакан ичинг. Даволанишнинг бир курси – 2-4 ой.\nМумкин эмас: анорнинг пўстлоғидан дамланган дамламани ичишда эҳтиёт бўлинг. Чунки пўстлоқнинг таркибида заҳарли моддалар бор. У қон босимининг ошиши, бош оғриғи, кўриш қобилиятини тушириши мумкин. Қабзиятдан қийналганлар, шунингдек, бавосил касалига чалинганларга анор шарбати мумкин эмас.


«Самарқанд» газити сармоясиз, фақат ваъда ва умнд илан чиқарилиб эди. Умидлар тасаввурдан феълға келмади. Зарар ва оқчасизлик сабабли чору ночор беш он давом этиб, 1913 йил 13 сентябр 44 адади-ла вақтинча ётиб эди. Сўнгра Хўқанддан 500 сўм иона таклиф қилинди. Аммо бу 500 сўм ила «Самарқанд» жаридасининг адад-давоми маълумлиги учун ионани қабул қилолмай, ширкат таъсис этилиб, жаридани давом этдирмоқ учун идора тарафидан миллатға 17 сентябр ойи 45-адад «Самарқанд» ила мурожаат қилиниб, бир ой муҳлат қўюлуб эди. Аммо маатаассуф, бу бир ой муддатда (17 ўктабрғача) «Самарқанд»ни чиқаратурғон ширкат пайдо бўлмади.\nДигар тарафдан, «Самарқанд» муштарийларининг баъзилари ва бошқа туркистонли ҳамватанларимиз ташвиқномалар ила «Самарқанд»ни чиқармоқни таклиф қилдилар. Инчунин, Русиядаги матбуоти исломия «Самарқанд» таътилини(нг) таассуфлар ила маррат баъд охири ёзиб, яна чиқишини таманнода бўлинди. Алалхусус, Русия мусулмонлари жароидининг аноси ва пири муҳтарами ўлан «Таржимон» ва «Вақт» ва бошқалари янадан чиқишиға дуочи бўлуб ва «Самарқанд» жаридасининг маслакиға, мундарижотиға ҳусни занларини изҳор этдиларки, «Самарқанд» муҳаррири масъули барча ҳамватанларига ва Кафкоз, Қрим ҳам Тотористон матбуоти исломиясиға бул бобда ташаккуроти қалбиясини ожизона тақдим ва миннатдорлигини изҳор ва ояндаға маънан ва моддатан иона ва ҳидоят этмоқларини таманно этар. Бир важҳи боло таклиф ва ташвиқлар, ваъда ва дуолар бизга яна қувват ва умид бериб, ишға савқ этди. Аввалан, «Самарқанд»ни чиқармоқға қасд этилди. Аммо охири яна аввали каби сармоясиз эди. Ва зарарини таҳаммулиға қувватимиз етмаслиги зоҳир бўлди. Дигар тарафдан, асаб(ий), яъни сингир хасталиги ва ҳам кўз касалиға гирифторлигимиз учун ҳафтада икки ё уч дафъа газитни таҳрир ҳам идораси бизға мумкин эмас эди. Таҳрири учун вазифа ила ражо ва талаб қилинган дароятли муҳтарам муҳаррир жанобларида баёни муаззот этдилар.\nХулоса: ақча қаҳати, рижол қаҳати бизни мушкул ҳолда қўйди, Ва охири, ҳафталик «Ойна» мажалласини чиқариб турмоқни таржиҳ қилинди. Газитни идорасиға кофий муштарий мавжуд бўлгунча ва ё оқча топулгунча «Ойна» давом этар. «Ойна» зарар этса-да, зарари нафсимизға оид ва муштарийларға асло зарар юкланмайдур.\nМажалла баҳосини-да арзон қилинди.\n«Ойна»ға муқтадир муҳаррир ва ҳар тарафдан мухбирлар даъват қилинди. Тили аввалгидек туркий ва форсий назм ва наср бўлуб, мундарижоти илмий, адабий, сиёсий, фаний ва тарихий мақолалардан, вуқуот ва ахбори ҳафтадан, киноя ва мудоҳакадан иборат ва тасвирлик бўлур, Тадрижи мукаммалият, нафосат ва интизомиға диққат қилинур. Баъзан русча мақолаларида дарж қилинур. Арбоби қалам ва хабардан рижо этармизким, бизға қалам ва донишлари ила танбеҳотда, ионатда бўлинсалар, мажалла бизники эмас, миллатникидур. Сўйланатурган сўзлар шахсий эмас, умумийдур, ғурурий эмас, динийдур.\nҚориларға салом ва эҳтиром.\n«Ойна» журнали, 1913 йил, 2-сон, 2—4-бетлар.


Комил Алламжонов Олий Мажлис депутати Расул Кушербаевнинг давлат имтиҳон марказлари қарорларга зид равишда ёпилгани ҳақидаги фикрига жавоб қайтарди.\n«Ҳурматли депутатимиз Расулжон Кушербаевнинг ёзган постларининг бизга тегишли қисмига ўз муносабатимни билдирмоқчиман.\nТошкент шаҳри учун хизмат кўрсатаётган ҳозирча ягона бўлиб турган «Имтиҳон маркази» тўлиқ Президент ва Вазирлар Маҳкамасининг қарорига мос равишда фаолият юритмоқда. Марказ бугунги кунда 800 дан ортиқ фуқародан имтиҳон олиш имкониятига эга. Марказ очилгунига қадар Тошкент шаҳридаги 3 та ГАИ имтиҳон олиш бўлимлари (кичкина-кичкина, ҳар хил туманда умумий шаҳар бўйича 4-5 тагина хонадан иборат бўлган) кунига 400 нафар одамдан имтиҳон олган.\nДемак, бундан келиб чиқадики, бизнинг замонавий, барча стандартларга жавоб берувчи «Имтиҳон марказ» аввалги имкониятдан 2 баробар катта ва энг асосийси, катта автоматлаштирилган автодром, компьютерлаштирилган хоналарига эга. Навбатлар йўқ деярли. Кўп хоналари бўш ҳам турибди. Ва шу кунгача ҳали бирор марта аввалгидек 400 нафар уёқда турсин, ҳатто 200 нафар ҳам одам келмади.\nЭнди вилоятлар кесимига келсак, у масалага бизнинг алоқамиз йўқ ва аниқ биламанки, ички ишлар вазирлигининг асосланган ўз жавоби бўлса керак. Хуллас, у ерда бизнинг марказ йўқ. Ва ҳаммаси бутун Тошкент маркази учун деган шаъмали эътироз ўринсиз. Ҳеч қачон Қашқадарёдан ёки Сурхондарёдан келиб Тошкентда имтиҳон топширишмайди. Устига устак, бизда фақат билим талаб қилинади. Логикани тушуняпсиз, деган умиддаман», деган Комил Алламжонов.\nУ имтиҳонлардан ўтиш осон бўлган эскича тизимни қўмсаганларгина янги тизимдан норози бўлиши мумкинлигига урғу қаратган.\n«Соққа» қилишга келсак, айнан «соққа» ҳар соҳанинг драйверидир. Сизнингча фикрланса, сиз ҳам фақат «соққа» учун ишлайсиз ва «соққа қиласиз», чунки текинга ишламайсиз-ку (ўзингиз айтгансиз шу гапни). Аслида «соққа» қилиш гуноҳ эмас. Жиноят ҳам эмас. Албатта, уни қандай қилиш муҳим. Масалан, биз ҳозирда ҳаммасини қонуний қиляпмиз. «Соққа» туфайли Марк Цукерберг Facebook, Илон Маск Tesla, Дуров Telegram, Стив Жобс iPhone’ни яратди. Агар «соққа» келмаса, бундай технологик ривожланиш бўлмас эди.\nСиз ёш ва замонавий, ватанпарвар, энг асосийси, тадбиркорларни қўллаб-қувватлаш партияси депутати сифатида бизни яхши тушуниб, хусусийлаштириш тарафида бўлишингиз керак деб ўйлайман. Яна билмадим. Балки сизга эски коррупциялашган тизим кўпроқ ёқар. Сайловчилар, тайинловчилар сизга мурожаат қилишса, дарров қилич кўтариб кетмай уларни кўпроқ ўқишга, билим олишга чақирсангиз, бугунги сиёсатнинг асл ёрдамчиси бўласиз деб ўйлайман. Сайловчиларингиз саволи менга жуда қизиқ. Худдики «Имтиҳон маркази»ни қўллаш эмас, қийналиб кетганидан эскисини қайтариб беринг, дейишаётгандек. Яна ким билсин!\nИшларингизга омад. Вақтингиз бўлса келинг бир айланиб. Жон деб кутиб олиб, энг замонавий, ҳақиқий имтиҳон марказини кўрсатамиз. Жуда кўпчилик ўта олмаяпти. Чунки билими йўқ. Сайловчиларингиз (улар Тошкент вилоятидан бўлса керак) қўмсаётган тизимда шулар балки юз фоиз ўтиб кетар эди. Кўчадаги аҳволни кўриб турибсиз. Сиз қайтариш керак деган тизим натижаси бу», дея постини якунлайди Алламжонов.\nАввалроқ депутат Кушербаев кенг жамоатчилик ва сайловчилардан бўлаётган мурожаатларни инобатга олиб, Тошкент шаҳрида ҳайдовчилар учун имтихон олувчи «Ягона имтиҳон маркази» фаолиятининг йўлга қўйилиши ва давлат имтиҳон марказлари ёпилишида истеъмолчилар ҳуқуқлари, рақобат ҳамда бошқа қонунчилик ҳужжатларига риоя этилиши масаласида Монополияга қарши курашиш қўмитаси раиси номига «депутатлик сўрови» киритгани ҳақида хабар берганди.\nУшбу сўровга қўмитадан келган жавобда республиканинг баъзи ҳудудларида (Қашқадарё вилоятида 2 та, Сурхондарё вилоятида 3 та ҳамда Тошкент вилоятида 6 та) давлат имтиҳон олиш марказлари ушбу соҳада етарли миқдорда хусусий сектор субъектлари ташкил этилмай туриб, президент қарори талабларига зид равишда ёпилгани айтилган.\n«Демак, бундан хулоса келиб чиқадики, битта тадбиркорлик субъектининг тезроқ «соққа ишлаши»га имконият бериш учун шошиб-пишиб бошқа давлат имтиҳон марказларини ёпиш орқали президент қарори талаблари ҳам бузилган», деганди депутат.


Хитойда 14 нафар армия генерали коррупцияда айбланиб қўлга олинди | IDROK.UZ\nХитойда 14 нафар армия генерали коррупцияда айбланиб қўлга олинди\nХитойда товламачилик ва ўз мансабини суиистеъмол қилганликда гумон қилинаётган 14 нафар генералга нисбатан тергов ишлари бошланди.\nSouth China Morning Post газетасининг хабар беришича, Хитой Халқ-озодлик армияси 2 март куни коррупция иши бўйича тергов қилинаётган барча шахсларнинг тўлиқ рўйхатини эълон қилди.\nУлар орасида Хитой Марказий ҳарбий кенгаши раиси ўринбосари, Хитой Коммунистик партияси Марказий қўмитаси политбюроси аъзоси генерал-полковник Го Босюннинг ўғли ҳам бор. Яқиндагина лавозими Чжэцзян ҳарбий округининг сиёсий комиссари ўринбосаригача оширилган 45 ёшли Го Чжэнган “қонунни жиддий бузганликда” айбланмоқда.\nГонконг газетаси таҳлилчиларининг фикрича, терговга энди Го Босюннинг ўзи ҳам тортилиши мумкин. Унинг собиқ ҳамкасби, Марказий ҳарбий кенгаш раисининг собиқ ўринбосари Сюй Цайхоу ўтган йилнинг март ойида ҳисбга олинган ва коррупцияда айбланиб, трибуналга тушган эди.\nУшбу рўйхатда Марказий ҳарбий кенгаш раҳбариятининг икки нафар собиқ ёрдамчиси Ван Айго ва Чжу Хэпин номлари ҳам бор. Шунингдек, Хубэй ҳарбий округи қўмондони собиқ ўринбосари Лян Вэйцзега умрбод қамоқ жазоси тайинланиши эълон қилинган. У “порахўрлиги, ноқонуний йўл билан бойлик орттиргани, қурол ва ўқ-дорилар ўғирлагани” учун жазоланади.\nҚайд этиш жоизки, Хитойда катта миқёсдаги коррупцияга қарши кураш Хитойнинг ҳозирги раҳбари Си Цзиньпиннинг икки йил олдин ҳукумат тепасига келганидан кейин бошланган.


Кир ювиш машинаси қандай танланади? » Скачать музыку бесплатно новинки музыки 2016-2017\nКир ювиш машинаси қандай танланади?\nҲозирда кўп оилаларда кир ювиш машинасини сотиб олсаммикан ёки олмасаммикан деган савол кўндаланг қўйиладиган савол эмас. Бугунга келиб кир ювиш машинасига бойлик белгиси эмас, балки, хар бир оила учун зарурий техника воситаси сифатида қарала бошланди. Айниқса ёш болалик уй бекалари учун бу жуда зарурий техник восита. Хўш бу қулай дастиёрни қандай қилибмумкин, харид жараёнида нималарга эътибор бериш керак, уларнинг бир биридан фарқи нимада, шу ва бошқа саволларга,қуйида, мутахассисдан жавоб оламиз. Демак кир ювиш машина танлашни бошладик.Кир ювиш машиналари уч турга бўлинади, автомат, ярим автомат ва ультиратовуш орқали кир ювувчи восита (бу техник восита деярлик оммалашмаган).Дунё миқёсида, шу жумладан бизнинг юртимизда ҳам асосан икки турдаги кир ювиш машинлари оммалашган булар автомат ва ярим автомат.Уларнинг фарқи қуйидагича:Автомат кир ювиш воситалари – махсус дастур орқали бошқарилади ва жуда кўп қулайликларга эга. Бироз илгариги модел турлари фақатгина берилган буйруқ алгоритми асосида ишлаган бўлса, ҳозирги келиб махсу дастурлар орқали, кир ювиш кукуни ҳажмини ўлчаш, сув ҳажмини ўлчаш, кирни сиқиш жараёнидаги сув ҳароратини ўлчаш каби функцияларга эга. Ўз навбатида, автомат кир ювиш машиналари икки турга бўлинади: Вертикал айланали ва Фронтал айланали,шу билан бирга улар бир биридан дизайни билан ҳам фарқланади.Вертикал айланали кир ювиш машинаси:Бу турдаги машиналар, тузилиш механизми жихатидан қийинроқ ва шунинг учун ҳам таннархи қиммат ҳисобланади. Бундай кир ювиш машиналарининг қулай тамони қурилма ЭНИНИНГ кичиклиги ва шунинг ҳисобига ички қисмига кийимлар миқдори кўп жойланишлигида. Ундан ташқари, ювиладиган кийимларни юқоридан ташланиши фойдаланувчи учун анча қулай. Кир ювиш жараёнида, эсдан чиқиб қолган кийимларни ёки бирон бир қўшимча ювиладиган нарсаларни, аралаштириш имкони мавжудлиги. Ноқулай тамони эса, таннархининг қимматлиги (фронтал камерали кир ювиш машинасидан, сезиларлик даражада қиммат). Уст қисмидан, жавон сифатида фойдаланиб бўлмаслиги. Узунлиги ва эни деярлик барча моделларда бир хиллиги, харидор учун ҳилма хиллик йўқлиги.Фронтал кир ювиш машиналари:Бундай кир ювиш машиналари анча қулай. Уларни харидқилиш, бузилиб қолса тузатиш, вертикал айланали машиналардан анчайин арзон. Машинанинг шаффоф ойна қопқоқлик туйнуги, ювилаётган кийимни кузатиш имконини беради. Харидор учун қулай тамонлари, қулай нарх, модел ва турларининг кўплиги, кир ювиш жараёнидан тортиб то сиқиш жараёнигача кузатиш имкони мавжудлиги. Катта айланма барабанга эгалиги. Ошхона, хаммомга онсон ўрнатилиши. Алоҳида турган ҳолда, уст қисмидан жавон сифатида фойдаланиш мумкинлиги. Ноқулай тамонлари,кир солиш ва олиш учун, энгашиш ёки букилиш зарурлиги (бели касалларга ноқулай). Шаффоф ойнали қопқоқни очиш учун жой ҳисоби олиниши.Автомат кир ювиш машинасини харид қилиш чоғида, энг эътиборли жихат шундаки, канализация мавжудлиги, кир ювиш кукини фақат автомат машина учун мўлжалланган бўлиши.Ундан ташқари автомат кир ювиш машиналари учун электр энергия кўпроқ сарф қилинади ва кучлироқ ток қуввати талаб қилишини ҳам хисобга олиш зарур.Автомат кир ювиш воситларининг нархи, ишлаб чиқарилган материл нархига ҳам боғлиқ. Масалан пластикдан қурилган машина арзонроқ, металлдан ясалгани эса қимматроқ.Ярим автомат кир ювиш машинлари:Ҳозирги кунда, автомат кир ювиш машиналари машҳур бўлгани билан, ярим автомат машиналарнинг ҳам ўз қулайликлари ва ривожланиш жараёнлари мавжуд. Ярим автомат машиналар, дала ховли, канализация мавжуд бўлмаган, кам электр энергиялик жойлар, шўр сув ва узлуксиз сув муаммоси мавжуд жойлар учун қулай саналади.Замонавий ярим автомат машиналар активатор ва барабан механизми асосида ишлайди. Активатор — яъни марказий диск электр двигател орқали харакатланиб кирни айлантиради. Бунинг натижасида, кир ювиш кукуни кўприб кирни тозалайди. Активатор машиналарнинг асосий турларида кирни сиқиш, чайиш функциялари мавжуд эмас. Бундай холатда, кирни қўлда чайишга тўғри келади.Янги турдаги ярим автомат машиналарнинг ҳам сиқиш, чайиш функциялари мавжуд. Барабан типидаги ярим автомат машиналар ўзининг ичида сиқиш функцияси борлиги билан фарқланади. Баъзи маркаларда сиқиш ҳам, чайиш ҳам бир бакни ўзида амалга оширилади. Баъзи моделларда эса, чайиш учун иккинчи бакка кир олинади. Ундан ташқари, кўпгина БРЕНДлар сувни иситиш функцияси эга ярим автомат машиналар ҳам ишлаб чиқармоқда. Бу дегани, айнан шу функция учун махсус махсус автомат машина кир ювиш машинаси олиш ҳам шарт эмас. Ярим автомат кир машиналарининг яна бир қулайлиги, кир ювиш кукунининг танламаслиги, ҳатто хўжалик совунни майдалаб ивитиб ишлатса ҳам бўлаверади. Бу уй бекаси учун анча арзон, ҳам қулай, ҳам кир тозалигини таъминлайди.Қандай брендларни сотиб олиш маъқул?Брендлар қандай бўлишидан қатъий назар, техник қурилманинг техник тафсифини ўқиб чиқинг. Харид қилаётган брендларингиз учун, сиз яшаётган худудда, сервис ва кафолат борми шуни аниқланг. Импорт товарлар қиммат бўлишини ёддан чиқарманг, агар сизда ўзимизда чиқаётган товарлар билан солиштириб кўриш имкони бўлса эринмасдан нархларни солиштириб кўринг. Баъзи бировлар, машҳур брендларни арзонга олдим деб қолишади, кўпинча айланма йўл билан олиб кирилган товарлар арзон бўлади, табиийки уларга хизмат кўрсатилмайди. Хозирда мамлакатимизда, Bosch, Samsung,LG, Electrolux,Daewoo,Midea,Sitronic фирмалрининг фирма дўконлари мавжуд ва уларга кафолат ва хизматлар учун махсус белгили хужжат берилади. Мамлкатимизда фаолият юритаётган Artel, Roison, Zenit фирмалари ҳам хорижий хамкорлар билан ишлаётганини ҳам ҳисобга олинг. Масалан Artel маҳсулотлари Япониянинг Toshiba, Кореянинг Samsung, Хитойнинг Midea компаниялари билан хамкорлик қилмоқда. Artel маҳсулотининг ярим автомат машиналари анча арзон ва ўта чидамли (синалган). Roisen Италиянинг Candy фирмаси билан хамкорликда ишламоқда. Zenit эсе Electrolux, Samsung ва LG билан фаолият юритмоқда.Ўйлаймизки маслаҳатларимиз сизга маъқул келади. Харидингиз баракали бўлсин.Ҳа айтганча, ҳар бир олинган техник воситани ишлатиш олдидан йўриқномани ўқишини унутманг ва унга қатъий амал қилинг.Manba: Maslahatim.uz


Вирусли гепатит “А” касаллигидан огоҳ бўлинг! » Navoiy viloyati DSENM\n/ Foydali maslahatlat / Вирусли гепатит “А” касаллигидан огоҳ бўлинг!\nMuallif: admin 09 iyun, Bo`lim: Foydali maslahatlat, ko`rildi 3 213\nВирусли гепатит "А” касаллигидан огоҳ бўлинг!\n"А” гепатит кўпинча жигарни шикастловчи вирус орқали юзага келади. Касаллик кичик болаларда енгил, катталар ва ҳомиладор аёлларда эса оғир кечади. Болаларга вирусли гепатит "А” касаллиги асосан кир қўллардан, идиш-товоқлардан ва ўйнчоқлардан юқади. Ушбу касаллик ҳаводан юқмайди, балки болалар қўлини ювмасдан овқатланганида, қайнатилмаган сув ичишлари сабабли касалликка чалинишади. Шу билан биргаликда болалар мактабгача таълим муассасаларида мактабларда ўзаро мулоқот жараёнида ҳам гепатит касаллигини юқтириб олишлари мумкин. Уйда ўтирган болалар камроқ шу касаллик билан оғришади.\nВИРУСЛИГЕПАТИТ "А”НИНГ ҚАНДАЙ БЕЛГИЛАРИ БОР?\nХасталикнинг илк даврида беморда сариқлик аломатлари бўлмайди, лекин ундан олдинги белгилар бўлади. Бу нафас йўлларининг яллиғланиши, ич кетиш, грипп ва ЎРВИ (ўткир респиратор вирусли инфекциялар) хасталикларнинг аломатларидир.\n1. Вирусли гепатит билан оғриб қолган беморни уйда ўзбошимчалик билан даволаш жуда хавфлилигини унутманг!\n2. Болани жигар хасталикларидан сақлаш учун унинг атрофидаги барча нарсаларни, айниқса, ўйинчоқларини ва боланинг шахсий буюмларини доимо озода тутиш лозим.\n3. Овқатланишдан олдин, кўчадан уйга кирганда, ҳожатхонадан чиқишда қўлларини яхшилаб ювиш зарур.\n4. Мева ва сабзавотларни истеъмол қилишдан олдин албатта тозалаб ювиш, сўнгра қайнатилган сув билан чайиб олиш керак.\n5. Қайнатилмаган сув ичмаслик, дуч келган жойда овқатланмаслик, тозалиги шубҳали бўлган ҳавзаларда чўмилмаслик лозим.\n6. Жигар хасталикларидан асоратсиз соғайиб кетишда парҳез, тўғри ҳаёт кечириш тарзи ва озодалик, чиниқиш, бадантарбия талабларига риоя қилиш муҳим рол ўйнашини унутманг.\n7. Сут маҳсулотлари, қатиқ, творог, туя сути ва қумронни, турли мева шарбатлари, гулоб, гул мураббоси каби витаминларга бой озиқ-овқат маҳсулотларини истеъмол қилиш керак.\nВирусли гепатит "А” касаллигига чалинмасликнинг асосий ва ягона усули, вирусли гепатит "А” га қарши профилактик эмлаш.\nБугунги кунда вилоятимизда вирусли гепатит "А” касаллигига қарши эмлаш ишлари кенг тарзда олиб борилмоқда. Эмлаш учун, Хитой давлатида ишлаб чиқарилган "МЕВАК-А” вакцинаси қўлланилаяпти.\nЖаҳон соғлиқни сақлаш ташкилотининг тавсиясига кўра, ушбу вакцинанинг, хавфсизлиги ва сифатини кафолатловчисертификатлари мавжуд бўлиб, вакцинация бир маротаба қўлланилади, қайта эмлаш ишлари талаб этилмайди. Вирусли гепатит "А” касаллигига қарши эмлашга асосан 18 ойликдан 14 ёшгача бўлган болалар эмланиши режалаштирилган.\nВакцинанинг самарадорлиги 95-96% ташкил этиб, 15 йилдан сўнг ҳам иммун таранглиги сақланади. Вирусли гепатит "А” касаллигига қарши эмлаш ишларини ташкил этилиши ва ўтказилиши бўйича вилоят ДСЭНМининг 220-30-15, 220-36-09 телефон рақамларига мурожаат этишларингиз мумкин.\nБолаларимизни юқумли гепатит А касаллигидан асрайлик!


ЮТУҚЛАР ОМИЛИ - ОҚИЛОНА РАҲБАРЛИК\nБУНИ 2-вилоят сил касалликлари диспансери БОШ ВРАЧИ МУҲАРРАМ АҲМЕДОВА ТИМСОЛИДА КЎРИШ МУМКИН\nЖомашўй шаҳарчасидаги 2-вилоят сил касалликлари диспансери кейинги йилларда Намангандаги энг намунали шифо масканларидан бирига айланди. Суҳбатимиз мавзуи шу ҳақда кетганида, вилоят силга қарши кураш диспансери бўлим бошли\_и Абдумутал Раҳматуллаевнинг ҳам кўнгли ёришиб кетди. Бунинг асосий сабабини юксак малакали, бир ёқадан бош чиқариб ишловчи мукаммал жамоа шаклланганлигида, деб изоҳлади у.\nИкромжон Кўчманов, Обиджон Яхшибоевлар 35-40 йилдан буён диспансерда фаолият кўрсатиб келаётган шифокорлардан. Ўтган йиллар давомида қанча дардманларга шифо ато этишган. Лекин 2002 йилдан буён шифохонада туб бурилиш ясалганини таъкидлашади улар. Бундай бўлишини ҳеч ким ҳатто тасаввур ҳам этмаганди. Шифохонада яратилган со\_лом ижтимоий муҳит, тиббиёт ходимлари учун ҳам, беморлар учун ҳам эътибор ва \_амхўрликлар ҳар қачонгидан кучайтирилганлиги касалхона нуфузини, шифокорларнинг салоҳиятини оширди. Бу Муҳаррам Аҳмедованинг бош врач этиб тайинланиши, иш замон талаблари даражасида ташкилланиши самарасидир.\nЭскирган, қаровсиз бинолар ва қамишзорга айланган диспансер ҳовлисида кенг кўламдаги таъмирлаш, ободонлаштириш ишлари амалга оширилди. Туман ҳокимлиги ҳамда ҳомийлар мадади билан бинолар тўла реконструкция қилинди. Жамоанинг ўзи эса ташландиқ ҳолда ётган томорқа ерларини ўзлаштириб, 3000 тупдан зиёд хурмо, ён\_оқ, ўрик ва олма ниҳоллари ўтқазишди. Анвойи гулларнинг 30 хилдан ортиқ тури, жумладан, нилуфар ҳам мавжуд. Мева ва сабзавот маҳсулотларини бозордан харид қилиб олишга эҳтиёж қолмади ҳисоб.\nДарвоқе, шароит яхшиланганлиги, энг замонавий тиббиёт анжомлари келтирилиши, ишни Жаҳон Со\_лиқни сақлаш ташкилоти томонидан таклиф этилган DOTS дастури асосида юритилиши натижалар та\_ин ҳам яхшиланишида муҳим омил бўлмоқда. Маълумотларга кўра, вилоят бўйича мавжуд 550 койканинг 140 таси мазкур диспансер ҳиссасига тў\_ри келади. Беморларнинг қарийб ярми қўшни шаҳар ва туманлардан келганларни ташкил этаётгани бу жамоанинг тиббий хизмати кўпчиликка манзур бўлаётганлигидан далолатдир.\nШу нарса диққатга сазоворки, Муҳаррам Аҳмедова раҳбарлигида тиббиёт ходимларининг ўз вазифаларига масъулият билан ёндашувлари сабаб касалликни эрта аниқлаш ва даволаш ишлари йилдан-йилга яхшиланиб боряпти. Жумладан, жорий йилнинг 8 ойида 53 нафар бемор профилактика жараёнида аниқлангани боис уларни даволаш жараёни осонлашди. Бу касалликнинг бирламчи, енгил формасида қирқ тўрт фоизгачаси аниқланмоқда. Натижада юқумли формасини даволаш кўрсаткичи 90,6 фоизни ташкил этаётгани қувонарли.\n- Тумандаги ҚВА ҳамда ҚВПлар билан узвий ҳамкорлик, аҳоли ўртасида тушунтириш ишлари изчил йўлга қўйилгани, 7 та врач ва умуман жамоанинг 108 нафар аъзоси ўз бурчини чуқур англаган ҳолда иш юритаётгани муваффақиятларимиз омили бўлмоқда, - дейди Муҳаррам Аҳмедова. - Қолаверса, вилоят Со\_лиқни сақлаш бошқармаси, вилоят Силга қарши кураш диспансери, туман ҳокимлиги бизни қўллаб-қувватлаб турибди. Ўтган йилларда 2 та бактериологик лабараториямиз энг замонавий тиббиёт анжомлари билан жиҳозлангани, бал\_ам текширувчи микроскоплар берилгани мушкулларимизни осонлаштирди.\nМуҳаррам Аҳмедова муттасил равишда касб маҳоратини ошириб боришдан асло эринмайди. У Халқаро силга қарши кураш жамиятининг аъзосидир. Москвада сил ва ўпка касалликлари бўйича ўтказилган Халқаро конгрессда, Қозо\_истонда ўтказилган Халқаро симфозиумда, Францияда "Со\_лом ўпка" шиори остида ўтказилган Бутунжаҳон конференциясида қатнашган. Бундай нуфузли анжуманларда ўрганган янгича даволаш усулларини амалиётда изчил қўллашга одатланган. Интернет орқали ҳамкасбларининг фаолиятини кузатиб боради.\n- Муҳаррам 1972 йилдан буён со\_лиқни сақлаш тизимида самарали хизмат қилиб келмоқда. Ўн олти йилдирки, биргаликда ишлаяпмиз, - дейди фельдшер О. Яхшибоев. - Диспансер малакали мутахассислар билан шаклланди. Содиқжон Асадов, Искандар Маҳмудов, Баҳромжон Кўчманов каби докторлар, Абду\_аффор Маҳкамов, Икромжон Иномов, Раҳмонали Холматов сингари фельдшерлар, лаборант Ҳикматилло Турсунов ва умуман барча ходимлар бош врач атрофига жипслашган ҳолда ишлаяпмизки, булар бесамар кетмаяпти, албатта. Ҳаммамиз ҳам буни Муҳаррамнинг жамоани оқилона бошқараётганида деб биламиз.\n- Раҳбар ўз ходимларига ҳар тарафлама ўрнак бўлиши керак экан. Муҳаррам Сатимовна билан ишлаб, шундай фикрга келдим, - деди биз билан суҳбатда доктор И. Кўчманов. - Деҳқончилик қилишни, ниҳол ўтқазишни ундан ўргандим. Қурилиш бўлса, ўзи усталарга бош бўлади. Муомала маданиятига, раҳбарлик қобилиятига умуман гап йўқ. Иссиқ-совуқ маросимларни ҳамманинг бошини қовуштирган ҳолда ўтказаётганидан хурсандмиз. Иш самарадорлигини ошириш мақсадида "Энг яхши бўлим" номинацияси бўйича кўрик-танлов эълон қилиб, \_олибларни ўз ҳисобидан ра\_батлантиришни ҳам йўлга қўйган. Қайда шунақа раҳбар бор?\nДарҳақиқат, ҳамкасблари ҳақ. Қўл остидаги ходимларга нисбатан талабчан ва меҳрибон, изланувчан ва ташаббускор раҳбар Муҳаррам Аҳмедова даволашнинг янада самарали усулларини ҳаётга татбиқ этиш, беморларнинг дардларига малҳам бўлиш йўлида сабот билан меҳнат қилмоқда. Бу борадаги эзгу ишлари бахайр бўлиши табиийдир унинг.


Apple синган iPhone ўрнига янгисини тақдим этади\nДобавлено: 06.02.2016, 11:25\nApple компанияси зарарланган iPhone смартфонлари ўрнига янгисини бериш дастурини кенгайтирди, деб хабар беради “Вести”.\nЭндиликда компания мижозлари экрани дарз кетган, камераси ишламаётган ёки тугмалари ишдан чиққан смартфонни махсус дўконга топшириб, маълум миқдордаги суммани тўлаб, янги iPhone`ни қўлга киритиши мумкин.\nApple Store Reuse ва Recycle iPhone дастури бир неча йил олдин йўлга қўйилган. Бироқ шу вақтга қадар бу дастурларда синган iPhone смартфонлари иштирок этмаган. Янги трейд-ин дастури ҳамма учун фойдали: у мижозларга зарарланган ускуна таъмирига пул сарфламай, смартфонларнинг янги авлодидан фойдаланиш имконини беради. Apple компанияси эса кўпроқ қурилмаларни сотишга эришади.\nМаълумотларга кўра, Apple зарарланган 5S`ни 50 долларга, iPhone 6`ни эса 200 долларга, 6 Plus смартфонини 250 долларга баҳолаб, қайтариб олади. Дастурда экрани дарз кетган, сувга тушиб кетган, камераси, тугмалари сифати ёмонлашган смартфонлар иштирок этиши мумкин. Ўта яроқсиз ҳолга келган смартфонлар эса дастурда қатнашмайди.


ИнтерФУТБОЛ :: Эътироф: Ла Лига лауреатлари\nЭътироф: Ла Лига лауреатлари\nИспаниянинг Marca нашри мамлакат миллий чемпионатининг ўтган мавсумидаги энг яхшилар номини эълон қилди.\n«Атлетико» ҳужумчиси Луис Суарес Ла Лигада тенгсиз футболчи деб топилди ва унга «Альфредо ди Стефано соврини» топширилди. Уругвайлик футболчи ўтган мавсум жамоасининг чемпион бўлишига катта ҳисса қўшди. Суареснинг ўзи Ла Лига доирасида 21та гол ва 3та ассист муаллифига айланди. Луис Суарес 2020 йилнинг ёзида «Барселона»дан «Атлетико»га ўтганди.\nЭнг яхши мураббий соврини «матрасчилар» устози Диего Симеонега насиб этди. Мадридликлар ўтган мавсум 2014 йилдан буён илк марта Ла Лигада ғолиб чиқишди. Шунингдек, жамоа Европа Чемпионлар Лигасида нимчорак финал босқичигача етиб борди.\n«Барселона»нинг собиқ футболчиси, ҳозирда «ПСЖ»да ўйнаётган Лионель Месси эса Ла Лиганинг энг яхши тўпурарига тақдим этилган «Пичичи» совринини қўлга киритди. Ўтган мавсум аргентиналик футболчи Каталония клуби сафида 33та ўйинда майдонга тушиб, 30та гол уришга муваффақ бўлганди. У мазкур совринни 8-марта ўзиники қилди. «Ла Лига тарихига кириш катта шараф. Аввалига Сара(1940-1950 йилларнинг афсонавий ҳужумчиси, Ла Лига тўпурарлари орасида энг кўп соврин қўлга киритиш бўйича рекорд ўрнатган, «Атлетик») билан тенглашиш имконсиздек туюларди, лекин ундан ўзиб кетдим. Хурсандман ва бундан фахрланаман. Кимдир мени ортда қолдира оладими, билмайман», - дейди Месси.\nЯна бир «Атлетико» вакили, жамоанинг словениялик дарвозабони Ян Облак эса ўзининг бешинчи «Замора»сини қўлга киритди. Бу борада у Виктор Вальдес ва Антонии Рамалльеларга етиб олди.


Депутат сўрови натижасида мурожаатчига уй қуриб берилади — Янгиликлар — Миллий тикланиш\nДепутат сўрови натижасида мурожаатчига уй қуриб берилади\n19:56, 28 Iyul\nЎзбекистон «Миллий тикланиш» демократик партиясидан халқ депутатлари Бойсун туман Кенаши депутати Самад Баҳовиддиновга «Шўрсой» маҳалласида яшовчи фуқаро Қ.Aмонов томонидан синглиси З.Бозоровага уй-жой қуриб берилишида амалий ёрдам сўраб мурожаат бўлган эди.\nБу масала аввал депутат томонидан атрофлича ўрганиб чиқилганида, фуқаро З.Бозорованинг ногирон эканлиги, турмушга чиқмаганлиги сабабли 2018 йилгача ота уйида яшаб келгани ва ўша йили укаси Ч.Aмонов томонидан опасига эски уйни бузиб, ўрнига янгисини қуриб бериш ваъдаси билан ота уйини бузиб, ўзига уй қургани ва ногирон опасини кўчага ҳайдаб чиқаргани маълум бўлди.\nЎрганиш натижасида депутат С.Баҳовиддинов тумандаги 4-сектор раҳбарига депутат сўрови юборди. Сектор раҳбари эса депутат ва бошқа масъул раҳбарлар иштирокида масалани жойига бориб ҳал этиш таклифини билдирди.\nШундан сўнг тумандаги 4-сектор раҳбари Б.Aкрамов, туман Маҳалла ва оилани қўллаб-қувватлаш бўлими бошлиғи С.Жўрақулова, ЎзМТДП туман кенгаши етакчи мутахассиси Б.Собиров, «Шўрсой» маҳалласи раиси Е.Қулматов ва маҳалла фаоллари биргаликда мурожаатчининг уйига боришди. Масала узил-кесил ўртага ташланиб, тушунтиришлардан сўнг муаммога ечим топилди. Яъни фуқаро З.Бозоровага ўз ота уйининг бир томонидан қисқа вақт ичида ихчамгина уй қуриб беришни ака-укалари ва маҳалладаги фаоллар ўз зиммаларига олишди. Маҳалла томонидан фуқарога бир марталик ёрдам пули ҳам бериладиган бўлди. Уйнинг қурилиш ишларини назорат қилишни эса депутат ўз зиммасига олди.\nХуллас, икки йилдан буён ўз ечимини кутаётган муаммо депутат кўмаги билан бир кунда ҳал этилди.\nШунингдек, депутат Самад Баҳовиддинов томонидан «Шўрсой» маҳалласи фуқаролари мурожаатлари асосида узоқ йиллардан буён аҳолини қийнаб келаётган ичимлик суви ва йўл муаммолари ҳам ҳал қилинди.


Касбимга меҳрим янада ортмоқда — Ishonch Gazetasi\nКасбимга меҳрим янада ортмоқда\nДавлатимиз раҳбари Шавкат Мирзиёев раислигида халқ таълими тизимини ривожлантириш, педагогларнинг малакаси ва жамиятдаги нуфузини ошириш, ёш авлод маънавиятини юксалтириш масалаларига бағишлаб яқинда ўтказилган видеоселектор йиғилишида кун тартибига қўйилган долзарб вазифалар биз – ўқитувчиларга чиндан-да жуда катта масъулият юклади.\nТадбирда мен ҳам вилоят ҳокимлиги студиясидан қатнашдим. Президентимизнинг нутқини, фикр-мулоҳазаларини диққат билан тингладим. Шу соҳа вакили сифатида тизимга қаратилаётган эътибор ва ғамхўрликдан, таълимни ривожлантиришга қаратилган катта режалардан беҳад қувондим. Шунинг баробарида тўпланиб қолган жиддий камчиликларда ҳамкасбларим қатори менинг ҳам айбим бор деган ўй кўнгилдан ўтди.\nЭътибор беринг, сўнгги икки йилда мамлакат бўйича 12 минг 871 нафар эркак ўқитувчилар халқ таълими тизимига қайтибди. Бу, шубҳасиз, таълим-тарбия ишларини самарали олиб боришда эркак ўқитувчиларнинг алоҳида ўрни ва таъсири борлигини ҳисобга олиб, кўрилган аниқ чора-тадбирлар, саъй-ҳаракатлар меваси.\nЁки дейлик, рағбат масаласи. Қайд этилганидек, охирги уч йилда ўқитувчиларнинг иш ҳақи ўртача 2,5 баробар оширилди. Давлат миқёсидаги бундай ғамхўрлик барча ҳамкасбларим қатори, менинг фаолиятимга ҳам сезиларли даражада таъсир кўрсатди. Иқтисодий имкониятларим ортиб, рўзғоримга барака кирмоқда. Ишга нисбатан янаям меҳрим ошди. Ахир кундалик маиший ташвишлардан қутулгач, ўқитувчининг касбига бўлган меҳри ҳам ортади-да.\nҚалб амри билан айтганда, шу кунга қадар давлат томонидан соҳа вакилларига яхшигина имконият ва имтиёзлар берилди. Бу жараён давом этмоқда. Наинки моддий рағбат масаласида, балки ўқитувчиларни нокерак ҳамда вазифасига кирмайдиган юмушларга жалб этмаслик, маҳаллий ҳокимликларнинг уларнинг ишига аралашмасликлари борасида ҳам. Хуллас, муаммоларни бартараф этиш учун давлат томонидан жиддий қадамлар ташланди. Энди қадам ташлаш навбати – ўқитувчиларга!\nҲа, асосий муаммолар айнан ўқитувчиларда қолди. Чунки рағбат, эътибор ва ғамхўрлик юқоридан бўлаётган экан, обрў, ҳурмат-эҳтиром, иззат-икром қуйидан топилади. Боиси, билимли, ўз устида изланиб ишлайдиган, ёшларга меҳр билан сабоқ берадиган, уларнинг кўнглига йўл топа оладиган ўқитувчигина ана шундай рутбага, жамиятда қадр-қимматга сазовор бўлади.\nГап келганда айтай. Яқинда янги ўқув йили олдидан сарҳисоб ва режаларга бағишланган анъанавий август кенгаши чоғида Асака тумани халқ таълими бўлими мудири Ўткирбек Сулаймонов билан дилдан мулоқот қилдик. Аён бўлдики, ўқитувчиларнинг билимдонлиги борасида яхшигина муаммоларимиз бор экан. Қаранг, олий малака тоифаси ҳимояси учун тест жараёнида туманимиздан қатнашган 13 нафар педагогнинг 3 нафаригина синовдан ўтди. Биринчи тоифали 66 кишидан 41 нафари етарли балл йиға олмасдан бир поғона пастга, яъни иккинчи тоифага тушган бўлса, биринчи малака тоифасига даъвогар ҳисобланмиш 309 нафар ўқитувчининг 147 нафаригина етарли балл йиға олган, холос. Бу рақамлар ҳар бир муаллимни ўйлантириши, жиддий изланишга, малакани оширишга, иштиёқ билан ишлашга ундаши зарур. Чунки таълим тизимида ўқитишнинг янги ёндашувларига, халқаро тажрибаларни қўллашга ўтаётган эканмиз, биринчи навбатда ўқувчининг эмас, ўқитувчининг саводхонлиги ҳал қилувчи аҳамиятга эга бўлади. Саводхон, билимдон ва жонкуяр ўқитувчи эса ҳар қандай ўқувчининг кўнглига йўл топа билади, уни ортидан эргаштира олади.\nМамлакат миқёсидаги йиғилиш баҳонасида мен ҳам дўппини бир четга қўйиб, жиддий ўйландим, ўзим учун режалар белгилаб олдим. Тизимда ўттиз йилга яқин ишлабман. Салоҳиятим етганича кўплаб шогирдлар тарбияладим. Аммо бу ўқиш-ўрганиш жараёни тўхтаб қолади, дегани эмас. Президентимиз эътибори бошқалар қатори мени ҳам ижодий изланишга, фидойилик билан меҳнат қилишга руҳлантирмоқда. Шу билан бирга, қурбим етганича ёш ҳамкасбларимга ҳам ҳаётий тажрибаларни, бор билимимни ўргатишга интилавераман.\nМана янги ўқув йили ҳам бошланди. Биз ҳам қадамларни каттароқ олишимиз керак.\nАсака туманидаги 26-умумтаълим\nКитоб – дунёнинг очқичидир\nЧИҚИНДИЛАР «ЗАРГАРЛИК»ДАН ЧИҚАДИМИ? ЁХУД «EKO HOUSE» НЕГА ЖУФТАКНИ РОСТЛАДИ?\nШАРАФЛИ МЕҲНАТ ФИДОЙИЛАРИ ҲАМИША ЭЪЗОЗДА бу келажак авлодга бўлган эътибор ва…


Бухорода 15 миллион туп дарахт ва бута кўчатлари экилади\nБухоро вилояти ҳокимлигида Ўзбекистон Экологик партияси Марказий Кенгаши Ижроия қўмитаси раиси Н.Обломуродов, Давлат Экология Қўмитаси раисининг ўринбосари Ж.Казбеков, вилоят ҳокими Б. Зарипов иштирокида учрашув бўлиб ўтди.\nУчрашувда Президентимиз раислигида 2 ноябрь куни ўтказилган аҳолини уй-жой билан таъминлаш ҳамда яшил майдонларни кенгайтириш чора-тадбирлари муҳокамаси юзасидан видеоселектор йиғилишида берилган топшириқлар ижроси муҳокама этилди.\nБухорода “Яшил макон” умуммиллий лойиҳасини амалга ошириш чора-тадбирлари асосида 10 декабрга қадар дарахт экиш бўйича “Долзарб 40 кунлик” доирасида 15 миллион туп дарахт ва бута кўчатлари экилиши таъкидланди.\nВилоятда жорий йилнинг ноябрь ойида ҳамда келгуси йил баҳор мавсумида тут, павлония, мевали ва манзарали дарахтлар, шунингдек тез ўсувчи ва бошқа кўчатлар экилиши режалаштирилган. Бундан ташқари, йил якунига қадар шаҳарлар ва туман марказларида мевали, ёнғоқ манзарали ва дарахтлар бута кўчатлари экиш вазифаси қўйилган.\nУчрашувдан сўнг мутасаддилар вилоят ҳудудида акция доирасида бажарилаётган ишлар билан танишди. Дастлаб Бухоро шаҳридаги Муҳаммад Иқбол кўчаси бўйлаб ободонлаштириш бошқармаси ходимлари томонидан амалга оширилаётган дарахт кўчатлари ўтқазиш ишлари кўздан кечирилди. Мазкур ҳудудда суғориш тармоқлари барпо этилган бўлиб, дарахтларнинг бир меъёрда ўсиб, ривожланиши учун етарли шароит яратилган.\nЙиғилишда ҳокимликлар томонидан суғориш тизимини янгилаш, ирригация тармоқлари қуриш, қудуқлар қаздириш ва томчилатиб суғориш тизимини жорий этиш бўйича ҳам топшириқлар берилган эди. Мутасаддиларнинг Қоровулбозор туманидаги ўрганишлари чоғида айни шу масалага алоҳида эътибор қаратилди.\n“Чўлқувар” массивида айни кунда оборотдан чиққан 5 минг гектар ер майдонини фойдаланишга киритиш бўйича ишлар олиб борилмоқда. “Аму-Бухоро” ирригация тизимлари ҳавза бошқармаси томонидан 12 киломтер узунликда канал тортилмоқда. Келгуси йилда мазкур ҳудудда томчилатиб суғориш технологияси асосида саноатбоп узум етиштириш режалаштирилган. Пировардида бир вақтлар “одам юрса оёғи, қуш учса қаноти куяди”, дея таърифланган чўл бағрида яшил майдонлар ҳосил қилинади. Кўчатчиликни ривожлантириш, кам сув талаб қиладиган дарахт навларини кўпайтириш чоралари юзасидан белгиланган ишлар қанчалик сифатли бажарилиши соҳа олимлари билан ҳамкорликни йўлга қўйишга бевосита боғлиқ.\nШу куни мутасаддилар “Сардоба” тарихий ёдгорлиги олдидаги ҳудудни ободонлаштириш хусусан, дарахт ўтқазиш бўйича амалга оширилаётган ишлар билан танишди. Ўзлари ҳам бу эзгу ишга муносиб ҳисса қўшди.\n“Сардоба” тарихий ёдгорлиги жойлашган “Навбаҳор” маҳалласи ҳудудида бир кунда 4 турдаги жами 3 мингдан ортиқ мевали ва манзарали дарахт кўчатлари ўтқазилган.\nОбодонлаштириш ва кўкаламзорлаштириш тадбирлари вилоятнинг барча ҳудудларида уюшқоқлик билан давом этмоқда.


"Навбаҳор": Ёшлар академияси иш бошлади - Offside.uz – Offside'да бўлинг, офсайдда қолманг!\n"Навбаҳор": Ёшлар академияси иш бошлади\nФутболда ёшларга эътибор бериш муҳим омиллардан бири саналади. Болалар ва ёшлар футболига зарур шарт-шароитларни яратиб бериш орқали келажакни белгилаш мумкин. «Навбаҳор» футбол клубига Шавкат Шокирджанович Абдураззоқов президент этиб тайинлангач дастлабки ишни ёшларга эътибор қаратишдан бошлади. Айнан шу мақсадда Ўзбекистон ёшлар иттифоқи Наманган шаҳар кенгаши негизида «Навбаҳор» ёшлар футбол академиясини очиш таклифини ўртага ташлади. Қисқа фурсат ичида керакли хужжатлар тайёрланиб, академияга асос солинди. Ёшлар жамоасини машғулотлар ўтказиши учун биринчи навбатда Наманган тумани маркази Тошбулоқдаги «Марказий» ўйингоҳ футболчилар ихтиёрига берилди. 30 июль куни Наманган туманидаги ўйингоҳда Ўзбекистон ёшлар иттифоқи Наманган шаҳар негизида ташкил этилган «Навбаҳор» ёшлар футбол академияси давлат унитар корхонасини тақдимот маросими ўтказилди. Байрамона тадбир аввалида санъаткорлар иштирокида концерт дастури намойиш этилди.\nСанъаткорларнинг чиқишлари якунига етгач, ёшлар футбол академиясини тақдимот маросимининг расмий қисмига ўтилди. Тадбирда Ўзбекистон Республикаси Олий Мажлис Сенати аъзоси, Наманган вилоят ҳокими, вилоят футбол федерацияси президенти Х.Бозаров, Наманган шаҳар ҳокими, “Навбаҳор” футбол клуби президенти Ш.Абдураззоқов, Наманган тумани ҳокими Ш.Давроновлар расмий меҳмон сифатида иштирок этишди. Тадбир аввалида Ўзбекистон Республикаси Олий Мажлис Сенати аъзоси, Наманган вилоят ҳокими, вилоят футбол федерацияси президенти Хайрулла Ҳайитбоевич Бозаров сўз олди: - «Наманган футболида ўзига хос бурилиш жараёни рўй бераётганлигининг гувоҳига айланмоқдамиз. Сўнгги пайтларда ёшларга давлат томонидан катта эътибор қаратилмоқда. Эътибор 2017 йилда янада кучайтирилди. Бунинг самараси ўлароқ “Камолот” ёшлар ҳаракати ўрнида ёшлар иттифоқи ташкил этилди. Футболни ёшларсиз тасаввур қилиб бўлмайди. Олдинроқ «Навбаҳор» футбол клуби қошида академия очиш борасида режа тузгандик. Маълум сабабларга кўра бу иш амалга ошмай келаётганди. Ниҳоят бу режа амалга оширилди. Бу кунни «Навбаҳор» ёшлар футбол академиясининг ташкил этилган сана деб тарихга муҳрлаб қўйсак бўлади. Бошлаётган ишларимиз уч йилда ўз самарасини беради. Кўп ҳолларда «Навбаҳор» жамоасини «Пахтакор» ва «Нефтчи» клублари қаторида Ўзбекистон чемпионатлари ўтказила бошлангандан буён олий лигада мунтазам равишда иштирок этиб келаётганлигини эътироф этиб, фахрланиб юрамиз. Лекин, сўнгги пайтларда ўз даврида Ўзбекистон чемпионлигини қўлга киритган, бир неча бор чемпионат совриндори бўлиб, мамлакат кубогини уч бор қўлга киритган жамоанинг натижалари салмоқли бўлмай қолди. Бу борадаги энг катта камчилик ёшларга етарли даражада эътибор берилмагани бўлди. Агарда олдинроқ ёшларга эътиборни кучайтирилганида «Навбаҳор» бугунги кунда кучсизланиб қолмаган бўларди. Мақсадимиз жамоани аввалги мавқеини тиклаш ва жаҳон миқёсидаги мусобақалардаги иштирокини таъминлашдан иборат. Ёшларга эътиборни кучайтириш орқали олдимизга қўйилган вазифани уддалашимиз мумкин. Тез орада бу ишлар ўз самарасини кўрсатади деган умиддаман. Ҳар ҳолда икки миллиондан ошиқ Наманганда иқтидорларни топиш мушкул эмас. Биздан ҳам ўзбек Мессиси ва Роналдуси етишиб чиқиши мумкин. Фақат бу иқтидорларни мураббийлар ва бевосита шу ишга маъсул бўлган мутасаддилар буларни кашф эта олишмаётгандир. Академияни тузиш орқали эса кўплаб иқтидор эгаларини тарбиялаш мумкин».\nШундан сўнг «Навбаҳор» ёшлар ва аёлллар жамоаси аъзолари, «Навбаҳор- Умид» футбол мактаби, 15-сонли ихтисослаштирилган футбол лицей интернати тарбияланувчиларига спорт формалари, тўплар тантанали равишда топширилди. Шунингдек, Наманган футболи фахрийларига ҳам совғалар тақдим этилди. Янги ташкил этилган ёшлар футбол академиясига энг катта совға сифатида мамлакатимизда ишлаб чиқарилаётган «Исузи» русумидаги автобус совға қилинди. Автобус калитини Ўзбекистон Республикаси Олий Мажлис Сенати аъзоси, Наманган вилоят ҳокими, вилоят футбол федерацияси президенти Хайрулла Ҳайитбоевич Бозаровдан “Навбаҳор” ёшлар жамоаси мураббийи Шуҳрат Қорабоев қабул қилиб олди. Шундан сўнг, тақдимот маросими қатнашчилари эсдалик учун суратларга тушишди.\n31/07, 15:37 0


Умумхалқ хайрия ҳашарида “Дунё-М” АЖ ходимлари ҳам қатнашди\nВазирлар Маҳкамасининг 2022 йил 26 апрелдаги тегишли фармойиши асосида жорий йилнинг 30 апрель куни юртимизда "Маҳалла ободлиги – юрт фаровонлиги" шиори остида умумхалқ хайрия ҳашари ўтказилиши эълон қилинди.\nУшбу ташаббус барча ҳудудларда корхона-ташкилотлар томонидан кенг қўллаб-қувватланди. Хайрия ҳашарида “Ўздонмаҳсулот” АК тизимига қарашли “Дунё-М” акциядорлик жамияти ишчи-ходимлари ҳам фаол қатнашмоқда. Ушбу корхона Қашқадарё вилоятида фаолият олиб боради.\nЭслатиб ўтамиз, “Дунё-М” акциядорлик жамияти дон маҳсулотларини сақлаш ва қайта ишлашга мўлжалланган бўлиб, унинг таркибида бир қатор ишлаб чиқариш цехлари ишлаб турибди. Жамиятда 500 га яқин доимий ва мавсумий ишчи-ходимлар меҳнат қилади.\nБугун эрта тонгдан жамият ходимлари ташкилотга қарашли барча ҳудудларда ҳашар уюштирдилар. Хусусан, “Яшил макон” лойиҳаси асосида барпо этилган боғ-роғларда тозалаш, ободонлаштириш ишлари олиб борилди. Кўча ва гулзорлар бегона ўтлардан тозаланди, дарахтлар оқланди.\n“Дунё-М” акциядорлик жамияти Ⓣ\n“Дунё-М” акциядорлик жамияти: кўчат экиш ва уларни парваришлаш доимий анъанага айланади


1 октябрдан юртимиз кинотеатрларида «Ибрат» фильми...\n29.09.2020 17:02 0 3818\nЖорий йил 1 октябрдан Ўқитувчи ва мураббийлар куни муносабати билан юртимиз кинотеатрларида «Ўзбеккино» Миллий агентлиги буюртмасига биноан «Киномания» студияси томонидан суратга олинган «Ибрат» бадиий фильмининг премьераси бўлиб ўтади. Фильм шоир, таржимон, тарихчи ва тилшунос олим, жадидчи Исҳоқхон Ибрат ҳақида бўлиб, унда олимнинг машаққатга бой ҳаёт йўли тасвирланган.\n«Ибрат» фильмида профессионал актёрлар ансамблини ўзига хос ролларда кўриш мумкин. Ибрат Искандариядаги саёҳатида икки ватандошига ёрдам беради. Улардан бири ҳатто ўз юртини ташлаб, Ибратнинг хизматига чоғланади. Бу роль Ўзбекистонда хизмат кўрсатган артист, марҳум санъаткор Абдурайим Абдуваҳобовнинг ҳаётлик чоғидаги сўнгги ижроси бўлиб қолди. Шу билан бирга, марҳум санъаткор, профессионал дубляж актёри Ўзбекистонда хизмат кўрсатган артист Ғайбулла Ҳожиевнинг ҳам сўнгги ролини кўришимиз мумкин.


Хитой АҚШ экпортига 60 млрд долларлик бож жорий этди – Газета.uz\nХитой АҚШ экпортига 60 млрд долларлик бож жорий этди\nХитой АҚШ маҳсулотларига 60 млрд долларлик бож жорий этди. Аввалроқ АҚШ божларни 25 фоизгача оширган эди.\nLotinchada 14 май 2019, 17:59 Жаҳон\nХитой жавоб чораси сифатида 1 июндан АҚШ маҳсулотларига 60 млрд доллар ҳажмда оширилган бож тўловини жорий этмоқда. Бу ҳақда РИА Новости хабар қилди.\n2493 номдаги товарларга бож 25 фоиз, 1078 номдагиларга — 20 фоиз, 974 тоифадаги маҳсулотларга — 10 фоиз миқдорида бож солинади. 595 номдаги товарлар учун бож миқдори ўзгаришсиз — 5 фоизлигича қолади. Хитой ҳукумати АҚШ Хитой импортига бож миқдорини 10 фоиздан 25 фоизга оширганидан сўнг ушбу чораларни қўллади. Бож тўловлари 200 млрд долларга яқинроқни ташкил этади.\nХитой товарларига божларнинг навбатдаги оширилиши манзарасида жорий ҳафтада Вашингтонда бўлиб ўтган савдо бўйича Америка-Хитой музокараларининг яна бир раунди натижасиз якунланди.\nОширишлар манзарасида Хитой Халқ банки юаннинг долларга нисбатан курсини бирваракайига 0,6 фоизга заифлаштирди. Марказий банк айирбошлаш курси рационал ва барқарор даражада сақланишига ишонч билдирди.\nХитой Медиакорпорацияси маълумотларига кўра, Хитой иқтисодиётининг экспортга қарамлиги 17,9 фоизгача пасайди, мамлакат ЯИМ ўсишида истеъмол улуши коэффициенти 76,2 фоизни ташкил этади. Биринчи тўрт ой давомида ташқи бозордаги Хитой-Америка савдо улуши ҳажми 11,5 фоизгача қисқарди, АСЕАН ва ЕИ давлатлари билан савдо ҳажми эса тезкор ўсишда давом этмоқда. Хитой томони савдо урушида қатнашиш хоҳиши йўқлигини, шу билан бирга, ундан қўрқмаслигини маълум қилди.\nХитой ва АҚШ қарийб бир йилдан буён савдо-иқтисодий можарони ҳал этишга ҳаракат қилмоқда. Ўтган йил декабрь ойи бошида Дональд Трамп ва Си Цзиньпин «ярашиш» тўғрисида келишувга эришган эди. АҚШ агарда Вашингтон ва Пекин 90 кун ичида келиша олса, божларни оширмасликка рози бўлди. Томонлар шу вақтга қадар бир неча маротаба музокаралар ўтказди.\n25.10 Путин Мирзиёевни сайловдаги ғалабаси билан табриклади\n25.10 2022 йил 1 июлдан суғуртанинг барча турлари электрон шаклда амалга оширилади\n25.10 Қодиров овоз берган участкада Мирзиёев катта фарқ билан ғалаба қозонди. Репортаж\n«Толибон» Ўзбекистонга электр бўйича барча қарзларни тўлаб беришга ваъда берди\nПрезидент бир қатор ички ишлар органи ходимларини мукофотлади


Спорт юлдузлари ёшларни оммавий спортга чорламоқда\n5 май куни Мирзо Улуғбек туманидаги «Экопарк» ҳудудида «Спорт юлдузлари пойтахт ёшлари билан» шиори остида оммавий спорт тадбири ўтказилди.\nЖисмоний тарбия ва спорт вазирлиги ташаббуси билан ўтказилган тадбирда спорт федерациялари (ассоциация) мутасаддилари, спорт фахрийлари, таниқли спортчилар, пойтахт ёшлари ва уларнинг ота-оналари иштирок этишди.\nТадбирнинг тантанали очилиш маросимида сўзга чиққан Жисмоний тарбия ва спорт вазирининг биринчи ўринбосари Ойбек Қосимов президент томонидан илгари сурилган 5та ташаббусдан бири бўлган ёшларни жисмоний чиниқтириш, уларнинг спорт соҳасида ўз қобилиятини намоён қилишлари учун зарур шароитларни яратишга йўналтирилган иккинчи ташаббус бўйича долзарб вазифалар белгиланганини таъкидлаб, ушбу лойиҳа ҳам пойтахт ёшлари ўртасида спортга бўлган қизиқишни ошириш мақсадида ўтказилаётганини маълум қилди.\nТадбирга ташриф буюрган ёшларга ҳамда уларнинг ота-оналарига пойтахтдаги мавжуд спорт секциялари ҳақида маълумотлар жамланган буклетлар тарқатилди. Бундан ташқари, боғ ҳудудига Тошкент шаҳридаги спорт мактаблари ҳақида маълумот берувчи баннерлар жойлаштирилди.\nБоғнинг турли бурчакларида спорт турлари бўйича кўргазмали майдончалар ташкил этилди. Ташриф буюрганлар бу ерда ўзларини қизиқтирган спорт тури бўйича кўргазмали чиқишларни томоша қилиш, машҳур спортчилар билан маҳорат дарслари ўтказиб, ўзлари хоҳлаган тўгаракларга аъзо бўлиш имкониятига эга бўлишди.\nТадбир давомида ёшлар ўртасида турли хил спорт ўйинлари ҳам ўтказилди.\nШунингдек, 9 май – Хотира ва қадрлаш куни олдидан ўтказилган ушбу тадбир иштирокчиларига «Шараф лентаси» тарқатилди.\nЖисмоний тарбия ва спорт вазирлиги маълумотига кўра, бугунги кунда Тошкент шаҳрида 14 ёшдан 30 ёшгача бўлганлар сони 482 110 нафарни (226 723 қизлар) ташкил этиб, уларнинг 100 247 нафар яъни 20,7 фоизи мунтазам равишда спорт машғулотларига жалб қилинган.\nТошкент шаҳар жисмоний тарбия ва спорт бошқармаси томонидан спорт секцияларига жалб қилинмаган 381 863 нафар ёшлар ўртасида ўтказилган сўровномада, улардан 60 330 нафари, яъни 15,7 фоизи спорт билан шуғулланиш истаги борлиги маълум қилишган.\n2019 йилнинг 1 декабрига қадар пойтахтда яна 50966 нафар ёшни спорт машғулотларига жалб қилиш орқали юқоридаги кўрсаткични 40 фоиздан ошириш режалаштирилмоқда.\nБунда, Ўзбекистон давлат жисмоний тарбия ва спорт университетининг битирувчи талабаларидан 84 нафари 23та болалар-ўсмирлар спорт мактабларига ишга қабул қилинади.\nПойтахтдаги барча таълим муассасаларида ҳамда спорт иншоотларидаги мавжуд спорт секцияларига қўшимча равишда яна 393та спорт секциялари ташкил этилади.\nАҳоли, шу жумладан, банд бўлмаган ёшлар ўртасида ҳамкор ташкилотлар билан биргаликда жами 640та оммавий спорт-соғломлаштириш тадбирлари ўтказилади.\nШу билан бирга, ёшларимизда жисмоний тарбия ва спортга бўлган қизиқишни янада ошириш мақсадида нуфузли халқаро спорт мусобақаларида юксак натижаларга эришган спортчиларни, айниқса, Жаҳон ва Олимпия ўйинлари чемпионлари Тошкент шаҳридаги 11та туманга бириктирилди.\nПопда ўта замонавий савдо мажмуаси ва Экопарк қурилмоқда


Микразим / Савол ва жавоб / Микразим® асосий таъсир қилувчи моддаси нима?\nМикразим® таъсири, унинг асосий моддаси - панкреатин билан таъминланади. Панкреатик шира сингари, 12-бармоқли ичак оралиғида таъсир қиладиган,келиб чиқиши табиий ферментлар мажмуаси шундай аталади.\nМикразим® ферментлари оқсил, углевод ва ёғларнинг ҳазм бўлишини енгиллаштиради. Бу эса меъёрдан ортиқ овқат истеъмол қилиш оқибатларини йўқотиш, панкреатитдаги ошқозоности безига бўлган ортиқча юкламани камайтириш, сурункали касалликларда ошқозон-ичак йўлининг ишини яхшилаш, муковисцидоздаги ҳолатни енгилларштиришга имкон беради.


Бош саҳифа > ЯНГИЛИКЛАР > Ўзбекистон Миллий кутубхонасида “Ҳар бир рангда ҳақиқат бор” деб номланган китоблар кўргазмаси бўлиб ўтди\n21.07.2019 Ўзбекистон Миллий кутубхонасида “Нодир дурдоналар муаллифи” деб номланган адабиётлар кўргазмаси\nЎзбекистон Миллий кутубхонасида “Ҳар бир рангда ҳақиқат бор” деб номланган китоблар кўргазмаси бўлиб ўтди\n2018 йил 12 сентябрь куни Ўзбекистон Миллий кутубхонаси “Ўзбекистон” ўқиш залида Шавкат Раҳмон таваллуд кунига бағишланган “Ҳар бир рангда ҳақиқат бор” деб номланган китоблар кўргазмаси бўлиб ўтди. Кўргазмада шоирнинг тириклик даврида ва ўлимидан сўнг нашр этилган асарлари ҳамда китобхонларни унинг ҳаёти ва ижоди билан таништирувчи китоблар ва газета мақолалари тақдим этилган.\nИстеъдодли шоир Шавкат Раҳмон 1950 йилнинг 12 сентябрида Ўш вилоятида туғилган. 1966 йилда ўрта мактабни тугатгач, қурилишларда, вилоят газеталари босмахоналарида ишлайди. 1973 йилда Москвадаги М.Горкий номидаги Адабиёт институтини битиргач, Тошкентга кўчиб келиб, Ғафур Ғулом номидаги Адабиёт ва санъат нашриётида муҳаррир ва бўлим бошлиғи, Ўзбекистон Ёзувчилар уюшмасида масъул ходим бўлиб ишлайди.\nШавкат Раҳмоннинг илк шеърлари Ўш вилоят газеталарида чоп этилган. «Рангли лаҳзалар» деб номланган илк шеърий тўплами эса 1978 йилда чоп этилган. Шоирнинг «Юрак қирралари» (1981), «Очиқ кунлар» (1983), «Гуллаётган тош» (1984), «Уйғоқ тоғлар» (1986), «Ҳулво» (1988) каби бир қатор шеърий тўпламлари босилиб чиққан. Шоирнинг ўзи тайёрлаган «Сайланма» тўплами 1997 йилда унинг вафотидан сўнг дунё юзини кўрди. Ундан Шавкат Раҳмоннинг хасталик даврида битилган шеърлари ўрин олган.\nШавкат Раҳмон таржимон сифатида таниқли испан шоири Лорканинг гўзал шеърларини рус ва испан тилларидан ўзбек тилига таржима қилиб, икки марта нашр эттиради ва ўзбек ўқувчисининг маънавий дунёсини бойитишга ҳиссасини қўшган. Шавкат Раҳмон адабиётда ўзининг шахс ва ижодкор сифатидаги йўлини аниқ белгилаб ола билди. У ижодда қатъий мезонларга таянади, ундан заррача ҳам оғишмайди, юксак идеалларни куйлайди. Унинг шеъриятида кескин сўзлар хосдир. Унинг асарларида ўз қалби, қиёфаси, аъмоли ва ботини акс этган. Шавкат Раҳмон – ҳақиқатпараст шоир. У дунёга ўзгача нигоҳ, теран назар билан қарайди. У хақсевар бир шоир сифатида замондошларининг диёнатли, орли аждодларга муносиб бўлишини истаган.


Россияда уч ўзбек футбол фанатини ўлдирганликда гумонланмоқда\n26 январ 2021, Тошкент вақти: 11:31\nСанкт-Петербургда ўзбекистонлик уч мардикор "Зенит" футбол клуби фанати Роман Ловчиков ўлимида гумонланиб ҳибсга олинди.\nСанкт-Петербург Тергов Бошқармаси маълумотига кўра, 18 октябр куни кечаси соат 10 ларда Ўзбекистон фуқаролари бўлган 41 ёшли Икром Розиқов, унинг укаси 33 ёшли Низом Розиқов ва 32 ёшли Маъмур Қудратовлар билан маҳаллий тўрт фуқаро ўртасида жанжал келиб чиқади.\nЖанжал пайти Икром Розиқов маҳаллий йигитлардан бирини метал қувур билан урган.\n"Зенит" футбол клуби фанати 22 ёшли Роман Ловчиков экани айтилаётган бу йигит кейинчалик олган жароҳати натижасида оламдан ўтган. Маҳаллий фуқаролардан яна бири жароҳатланиб шифохонага етказилган.\nТўрт маҳаллий йигит ва уч ўзбек ўртасидаги ушбу муштлашув пайти ўзбеклар жароҳат олганми ёки йўқ, бу ҳақда Санкт-Петербург Тергов Бошқармаси сайтида бирор маълумот берилмаган.\nАйни пайтда ушбу жанжал футбол билан боғлиқ бўлмагани балки ўзаро маиший муаммолар натижасида келиб чиққани айтилмоқда.


ЎзА - Рўзада айнан қандай таомларни кўпроқ истеъмол қилиш керак? (видео)\n16.05.2019 23:19:27 Чоп этиш версияси\nРўзада айнан қандай таомларни кўпроқ истеъмол қилиш керак? (видео)\nМуқаддас Рамазон ойи бу йил ҳам узоқ ва иссиқ кунларга тўғри келди. Яъни тонгдан шомгача рўза тутиш муддатининг узоқлиги, ёзги иссиқда тананинг сувсизланиши хатарли эканини айтиб, шифокорлар саҳар ва ифтор пайтида имкон қадар кўп сув ичишни ҳам қатъий маслаҳат беришмоқда.\nУзун рўза соатларининг инсон саломатлигига салбий таъсирининг олдини олиш, бу жараёнда айнан қандай таомларни кўпроқ истеъмол қилиш борасида биз тиббиёт фанлари номзоди, олий тоифали жарроҳ Шомурод Меҳмоновнинг мулоҳазларини эътиборингизга ҳавол этамиз.\n– Рўза тутиш яхши. Чунки, ҳар бир нарса, жумаладан инсон аъзолари ҳам толиқади, –дейди Ш. Меҳмонов.–Мисол учун, жигарни олайлик, у биохимик лабаратория бўлиб, организмга келган барча заҳарли моддаларни тозалашда иштирок этади. Шунингдек, қон ҳам ишлаб чиқаришда иштирок этади.\nИнсон танасининг асосий қисмини оқсиллар ташкил этади. Улар қон босимини ҳам бир зайилда ушлаб туради. Унинг миқдори камайса, қул-оёқда шишлар пайдо бўлади.\nШунинг учун, рўза тутганда кўпроқ оқсилга бой овқатларни истеъмол қилиш керак. Аммо, бизнинг одамларимиз ширинлик, нон ва хамрли таомларни истеъмол қилади.\nУлар эса кечқурун ошқозонга оғирлик қилади ва тери остига ёғ йиғади. Аслида уларни ўрнига 100 грамм атрофида гўшт, озроқ ёғли овқат ейилса, организм қийналмайди.\nЗеро, тунда овқатни углеводга тўйинган таомларни тўйиб истеъмол қилсак, тунда ухлай олмайди. Юриб чиқади.\n15 соатдан ортиқ муддатда яна иссиқда рўза тутиш учун инсон аввало соғлом бўлиши керак. Бу вақтда кексаларда қон қуюқлашади. Тил қуришни бошлаганда, демак, инсон танасида бир ярим литр сув етишмаётган бўлади. Шунинг учун, рўзада тўғри овқатланишга эътибор қаратиш керак. Йўқса, юрак, ўпка, ошқозон ости безига юк тушади.\nБиринчи сув ичиш керак. Сув оғиз бўшлиғига керак. Бир пиёла сувни хўплаб, уч дақиқа давомида ичсак, қонга боради. Музлатгичдаги муздай сувни ичиш нотўғри. Қон томирлари торайди. Овқат ҳам кетмай қолади. Натижада қон босими тушиб кетади. Яхшиси, ифторда икки дона котлет, енгил шўрва. Эрталабга бемалол гўштли овқат, озроқ ширинлик танаввул қилса бўлади. Сув ёки компот ичиш мумкин. Мен рўза тутишга қарши эмасман. Лекин, одам яшаши учун қулай шароит керак. Йўқса, танаси қийналиб, ошқозон яраси, жигар шиши ҳолати кузатилади.\nШифокор жарроҳнинг мулоҳазалари билан видеода тўлиқ танишишингиз мумкин.\nСайтимизни кузатиб боринг. Рўза тутиб, вазн ўзгаришининг фойда зарари ҳақида билиб оласиз. Сизни қизиқтираётган саволларни йўллашангиз мумкин.


GM UZBEKISTAN автомобилларнинг оригинал эҳтиёт қисмларини сотувга чиқарди | Azon.uz - Ахборот-таҳлилий портал\n788 14:53 13.06.2019\nGM Uzbekistan мижозларга автомобилдан фойдаланиш жараёнида янада кўпроқ қулайлик яратиш мақсадида яна бир янгиликка қўл урди. Эндиликда завод сифатидаги оригинал ҳамда ҳамёнбоп эҳтиёт қисмларни Ўзбекистоннинг турли ҳудудларида ташкил этилган GM Uzbekistanʼнинг “UzAuto GM Genuine” номли махсус дўконларидан харид қилишингиз мумкин. Бу ҳақда компания сайтида маълум қилинди.\nМазкур дўконларда Chevrolet автомобилларига ўрнатиладиган GM Genuine эҳтиёт қисмлари сотуви йўлга қўйилган.\nДўконларда сотиладиган ҳар бир эҳтиёт қисм General Motors Engineering томонидан ишлаб чиқилган ва маъқулланган бўлиб, юқори сифатли ҳамда ҳамёнбоп саналади.\n“UzAuto GM Genuine” дўконларининг тўлиқ рўйхати ва манзили:\n1. “SERGELI-AVTOTEXXIZMAT” МЧЖ\nМанзил: Тошкент ш. Фарҳод авто эҳтиёт қисмлар бозори 23A-дўкон Сергели эҳтиёт қисмлар бозори 120-дўкон.\n2. “NURAFSHON AVTOSENTR” МЧЖ\nМанзил: Тошкент ш. Чилонзор тумани, Кичик ҳалқа йўли кўчаси, 4 уй. Мўлжал: Фарҳод бозори\nСергели эҳтиёт қисмлар бозори 200-дўкон.\n3. “Қўқон Автотеххизмат”\nМанзил: Янги Чорсу (Акбар Исломов) кўчаси, 207-уй.\n4. “АС Фарғона Сервис”\nМанзил: Фарғона шаҳар Бобур кўчаси 127, мўлжал: “Мастона” бозори 104-дўкон.\n5. “Андижон Автотеххизмат” МЧЖ\nМанзил: Андижон вилояти, Андижон шаҳар “Боғишамол” автомобиль эҳтиёт қисмлар бозори 47 дўкон.\n6. “Samarqand Avtotexxizmat” МЧЖ\nМанзил: Самарқанд шаҳар, Ўзбек тракт 12-кўчаси. Чўпон ота маскани. Автомобиллар эҳтиёт қисмлари бозори (Улуғбек бозори), D блок, 1-дўкон.\n7. “АС Наманган Сервис” УК\nМанзил: Манзил: Наманган вилояти, Наманган шаҳар, Тўрақўрғон кўча-21 уй. Мўлжал: Гирвон бозори 42-дўкон.\n8. “AS-Джизак SERVIS” УК\nМанзил: Жиззах вилояти, Жиззах шаҳар Шароф Рашидов шоҳ кўчаси 1-уй, Турон маҳалласи Қўшчинор МЧЖга қарашли автомобиль эҳтиёт қисмлари бозори 11-Б дўкони.\n9. “АС Қашқадарё-сервис” УК\nМанзил: Қашқадарё вилояти, Қарши шаҳри, “Осиё” бозори, 91-дўкон.\n10. “АС Қашқадарё-сервис” УК\nМанзил: Термиз шаҳри, Ислом Каримов кўчаси 172-уй.\n11. “Хоразм Автотеххизмат” МЧЖ\nМанзил: Хоразм вилояти, Урганч тумани юқори -Дўрмон қишлоғи, Янги Хоразм автотранспорт савдо бозори, Авто эҳтиёт қисмлар савдо мажмуаси, 23-дўкон.\n12. “Qoraqalpoq Avtotexxizmat” МЧЖ\nМанзил: Қорақалпоғистон Республикаси, Нукус шаҳри, Хўжайли гузари, 51 уй 4-дўкон.\n13. “Ғиждувон АТХ” “Buxoroavtotexxizmat” МЧЖ\nМанзил: Бухоро вилоят, Ғиждувон шаҳар Ю.Ҳамадоний 305/1.\n14. “Buxoroavtotexxizmat” МЧЖ\nМанзил: Бухоро шаҳар, “Ситора” автобозори, Халқлар дўстлиги кўчаси, 55 уй.\n15. “Навоий Авто Моторс” МЧЖ\nМанзил: Навоий вилояти, Кармана тумани, “Янги ариқ” ҚФЙ.\n“Талқоқ” МФЙ, Бухоро-Тошкент трассаси, мўлжал: Кармана тумани “Военкомат”\nGM Uzbekistan эҳтиёт қисмлар\n671 18:45 08.07.2019\n1406 11:37 08.06.2019\n2781 23:18 30.04.2019\n1364 20:20 21.01.2019\n2533 10:00 06.12.2018


Жорий йилнинг 12 декабрь куни Тахтакўпир тумани «Қонираткол» ОФЙ чўл ҳудуди, «Тасберген» кран атрофида номаълум шахсларнинг «Ўзбекистон Республикаси Қизил китоби»га киритилган 14 бош жайрон ҳамда 5 дона қуённи ноқонуний равишда овлагани аниқланган эди. Давлат инспекторлари олиб борган тезкор рейд тадбири давомида браконьерлар воқеа жойидан яширинишга уринган. Аммо Орол табиатни муҳофаза қилиш прокуратураси ҳамда Тахтакўпир тумани ички ишлар бўлими билан ҳамкорликда олиб борилган тезкор-қидирув тадбирлари натижасида воқеа жойидан қочиб кетган «уддабурон» браконьерларнинг шахси аниқланган.\n«Қилмиш – қидирмиш» деб бежизга айтишмаган. Ҳайвонот дунёсининг ноёб, йўқолиб бораётган турларига аямай қирон келтиргани учун бу шахсларга тегишли тартибда жавобгарлик белгиланган. Чунки уларнинг бу виждонсизларча, ваҳшиёна қилмишлари кам сонли жайронларнинг популяциясига жиддий зиён келтиради.\nЭътибор берсангиз, бу каби қонунга зид ҳаракатлар жорий йилда такрор ва такрор содир этилмоқда. Буларнинг бари эса айрим кимсаларнинг фақат ўз нафсини, ўз манфаатини кўзлаб, хато иш қилишлари оқибатида юзага келмоқда. Қолаверса, бу борадаги жазо турларини ҳам янада кучайтириш керакмикан деган мулоҳазалар ҳам туғилмоқда. Жониворларга, табиатга бўлган муносабатимиз, жиноятлар жавобсиз қолмаслигини қачон астойдил тушуниб етар эканмиз?..\nЭкопартия фракцияси аъзоси


«...Йилинг хўроз, демак, бу йил ўн саккизга кирибсан. Энди ёруғ дунёнинг баланду пастини ўзинг тушунаверишинг керак. Ёмон қилиқларингни ташла, болам. Одам гапирса, лунжингни осмонга кўтариб, ҳуштак чалиб ўтирасан. Яхши гaп ҳам, ёмон ran ҳам бу қулоғингдан кириб, у қулоғингдан чиқиб кетади.\nТўғри, мени оз моз ҳурмат қиласан! Кампир онангни ҳурмат қилиш эса, хаёлингга ҳам келмайди. Каллангни жойига қўйиб, бундай ўйлаб қара, у ахир онаи зоринга!\nКеча ҳам худди шундай бўлди. Ярим кечада маст - аласт ҳолда келиб дарвозани тепдинг. Мен, тўғриси, «очмайман» дедим. Онанг бечора, йиғлагудай бўлиб, ялинди. Хўш, очдик. Ҳовлига кирдинг. Чироқостида чайқаласан, юзингда ранг йўқ, кўзларинг ола - кула. Уст - бошинг шундай лой... Фиғоним чиқди. Ўзимни босай, уришмай деб хонага кириб кетдим. Онанг чидамади. Ўринда ётибману, бидир - бидир гапларинг қулоғимга киради. У, «нега гапга кирмайсан, ахир?!» — дейди. Сен, «гап дарвоза эмас - ку, бошимни эгиб кираверсам», — деб хахолаб куласан. У, «қачон одамлардай эс - ҳушли бўласан - а?!» — дейди. Сен, «Эс - ҳуш - лими?! Баҳорга чиққанда!» — деб куласан. Жахли чиқиб, «аҳмоқ» дейди.\n«Она, аҳмоқ ҳам одам!» — деб хириллайсан. «Жонимдан тўйдим»,—дейди. «Жон овқат эмас - ку, тўйсангиз!»—деб куласан. Онанг йиғлайди. Сен хириллайсан: «Қўйинг, она, кўп йиғлоқ бўлманг! Йиғлайверсангиз, уйдан кетаман!»\nАъзойи баданим қалтиради. Уйдан ҳассани тўқиллатиб чиқдим. Жоним ҳалқумимга келгани учун «кет, йўқол» дедим. «Кетсам кетавераман - да, нима!» — деб дахлизга кирдинг - у, чамадонни қўтариб чиқдинг. Онанг йиғлаб, қўлларингга ёпишди. Қўлингни шартта тортиб, дарвозага йўналдинг. Онанг супа лабига ўтириб пиқиллай бошлади. Чамадонни тўқ этиб ерга қўйдинг. «Кетайми, ота?!» — дейсан. «Кет, йўқол!» — дедим. Чамадонни яна қўлингга олдингу остонага яқин бординг. Онанг худди боладай орқангдан югурди. Худди мен айбдор бўлгандай, кампир менга зарда қилади: «Нега кет дейсиз, бу жинни кетаверадиям. Тўртта боламдан шугина қолди -ку! Уям кетсинми?! Иккиси урушда ўлди, бири қизамиқ... Қўйинг, қари одам бақираверманг... Бориб ётинг!»\nУйга кириб кўрпага ўрандим. Нима қилай, кампирга мен ҳам озор берайми? Яна товушларингга қулоқ тутаман.\n«Кетма, болагинам, қўй, энди уришмайман! Уйга кирсанг, бўлди!» — дейди кампир. «Хархаша қилаверасизлар... Шуям гапми?!» — дейсан. «Миямиз ачиган, қари одаммиз, биз айбдор!» — дейди бечора. «Миямиз ачиган» эмиш! Бу гапни у сендан ўрганган. Сен, уялмай нетмай, бир куни унга «мияларинг ачиган!» — дегансан. Шуни айтиб, кампирам бизни айбдор қиляпти, ҳам «нима десанг дегину, кетма!» демоқчи бўляпти. Бечорагина!\nХўш, энди уйга кирдинг. Онангам судралиб келди. Елкаларингни силаб - сийпалайди, юз - кўзиигдаи ўпмоқчи бўлади. Лекин бўйи бўйингга етмайдики, тортиб ўпса. Айтишга эса, ботинмайди. Сен унга қарамайсаи ҳам. Менга: «Ота, дағал бўлибсиз қариб. Хархаша қилаверасиз!» дейсан. Кампир учун, эшитсам ҳам эшитмаганга олиб ётавераман, бўлмаса, гапингга жавоб қайтаришим ҳам фарз, ҳам қарз. Гапирмаслигим хато, нима қилай, гапирсам кампир жеркиб беради.\nБолам, айбимиз битта. Сени гулни ардоқлагандай ардоқлаб, эркалатиб қўйдик. Сен бўлсанг, ҳаддингдан ошиб кетдинг. Йилинг хўроз - а! Энди дунёнинг баланду пастини тушун! Мени ҳурмат қилмасанг ҳам, кампирни ҳурмат қил! Қийнама бечорани, қийнама!..»\nАбдукарим МИРЗАЕВ тайёрлади


Ҳадис илми: оҳод хабар бўйича муҳаддис ва жумҳур уламоларининг мазҳаби | Azon.uz - Ахборот-таҳлилий портал\n259 18:00 16.01.2021\nУмумул балво масаласи доирасида келган оҳод хабар бўйича муҳаддис ва жумҳур уламоларининг мазҳаби\nШофеъий ва унинг асҳоблари, имом Моликнинг аксар шогирдлари ва барча аҳли ҳадислар наздида, оҳод хабарда қабул бўлиш шартлари тўлатўкис топилса, у хабар мақбул ҳисобланади. Бу фикрни моликийлардан Қози Абу Муҳаммад Абдулваҳҳоб қувватлаган.\nСамъоний айтади: “Оҳод хабар умумул балво бўлган масалада келган бўладми ёки умумул балво бўлмаган масалада келган бўладими унга амал қилиш вожиб”.\nИкки мазҳаб мусталаҳини ўзаро таққослаш. Мана шу қоида бўйича икки мазҳаб мусталаҳини билиб ўтдингиз. Ҳанафий улуғларимиз умумул балво бўлган масалаларда келган оҳод хабарларни рад этадилар.\nАммо муҳаддислар айтишади: “Сиқа ровий оҳод хабарни ривоят қилса унинг тўғрилиги ғолиби зонн (аниқроқ) бўлади. Иш умумул балво масаласи бўлиб турганда ҳам ривоятни қабулини рад этолмайди. Чунки ҳофиз ҳадис ривоятини бир неча сабаблар туфайли тарк этиши мумкин. Масалан, бошқа ҳофизлар ушбу ривоятда унинг ўрнини бажарган ёки Расулуллоҳ соллаллоҳу алайҳи васалламнинг айни лафзларини ривояи қилишга уринган (натижада айни ривоят қилинган лафзни топа олмагани учун нақл қилмаган) бўлади. Шунинг учун ҳам уламолар умумул балво ҳисобланган “Иқомат” борасидаги оҳод хабарларни қабул қилишга иттифоқ қилишган. Шунингдек, “Унитиб ейишлик” борасида келган Абу Ҳурайра розияллоҳу анҳудан ривоят қилинган хабарни ва “Расулуллоҳ соллаллоҳу алайҳи васалламнинг ҳажлари” борасида ривоят қилинган хабарни қабул қилишга иттифоқ қилишган. Абу Ҳанифа роҳматуллоҳи алайҳ умумул балво саналган “Қаҳқаҳа” хабарини қабул қилган.\nБу ҳолат улар далилланган Қуръонга зиёдалик киритиш ёки нуқсонли қилиш ва муораза масаласи каби эмас. Чунки бу ерда сукут қилиш қасд қилинмаган. Нариги ўринда эса сукут қилиш кўзланган бўлиб, ривоятни тарк этиш эҳтимоли бор”.


18:06 / 16.05.2018 1097 pdf Ўқиш режими + -\nБундай рахматли ойни бизларга мархамат этиб, Ўзига ибодат қилувчилар сафига қўшган Аллоҳ Таолога беҳисоб шукрлар бўлсин!\nАллоҳ Таоло Қуръонда шундай мархамат қилади: “Жин ва инсни фақатгина Менга ибодат қилишлари учун яратдим. Улардан ризқ ирода қилмасман ва Мени таомлантиришларини ҳам ирода қилмасман.” (“Заарийаат” сураси, 56-57-оятлар)\nБу бизнинг ҳаётимиз мазмуни, яшашдан мақсадимиз, қилаётган ишларимизнинг асл маъноси, ҳамда охиратдаги боқийлигимиз сабабчисидир.\nРамазон ойи – бу бизнинг хозирги ҳолатимизни ўзгартиришга, амалдаги савоб ишларимизни кўпайтиришга, ёмон ҳатти-ҳаракатларни қилишдан чекланишга, ўз иймонини кучайтиришга, Аллоҳга яқин бўлишга яна бир имкониятдир. Рамазон – бу имконият, имконият, имконият...\nҚуръони Каримда айтилганидек, рўза тутиш барча қавм ва халқларга фарз этилган. Аллоҳ Таоло марҳамат қилади: “Эй иймон келтирганлар! Сизлардан аввалгиларга фарз қилинганидек, сизларга хам рўза фарз қилинди. Шоядки, тақводор бўлсаларингиз! (“Бақара” сураси, 183-оят). Агар бу ибодат ўта муҳим бўлмаганида эди, агар инсонлар рўза тутишлари ва бунинг учун мукофотини олишлари шарт бўлмаганида эди, Аллоҳ Таоло хамма вақтлар учун рўза тутишни фарз деб буюрган бўлмас эди.\nШуни айтиб ўтиш жоизки, Аллоҳ Таолога хуш келувчи амалларнинг ичида, Ўзи учун алоҳида ўринни эгаллагани сабабидан, рўза ибодатини танлаган. Рўза – бу биз билан Аллоҳ Таоло ўртасидаги сир-синоатдир. Рўзадор кун давомида ўзи билан ўзи бир неча бор ёлғиз қолади ва бу вақтда бошқалардан яширинча сув ичиб, бирор нарса еб олиши мумкин, аммо банда бундай қилолмайди. Чунки Аллоҳ Таолодан ҳеч нима, ҳеч қачон сир бўлиб қолмаслигини яхши тушунади. Мана шу ерда инсоннинг самимий туйғулари, ниятининг ҳолислиги намоён бўлади.\nБу барокатли ойда, Аллоҳ Таоло ўз бандаларига, баъзи бир амалларни қилишдан эҳтиёт бўлишни буюрган. Шунинг учун, Аллоҳ Таоло рўзадорларнинг бу самимиятининг ва тутган рўзасининг мукофотини Ўз қудратига ҳавола этади ва рўзани қилинаётган бошқа амаллардан улуғлигини шу йўсин орқали билдиради. Охиратда мўминлар ана шу улуғ мукофот ила тақдирланадилар. Мукофотлар мукофотловчига хосдир. Шунинг учун, рўзадорнинг мукофоти улуғ ва беҳисобдир. Аллоҳ Таоло биз бандаларига нисбатан нақадар меҳрибон ва карамлик ва биз бандалари эса У Зотга нақадар ношукрмиз.\nДарҳақиқат, рўза дўзах ўтидан сақловчи қалқондир ва шунинг учун, Жобир розияллоҳу анҳудан ривоят қилинган ҳадисда, Пайҳамбар алайҳиссалом дедилар: “Рўза қалқондир ва дўзахдан ҳимоя қилувчи мустаҳкам қўрғондир” (Имом Аҳмад)\nРўзанинг энг катта неъмати, хайри яна шундаки, бу унинг охиратдаги шафоатидир. Абдуллоҳ ибн Умардан қилинган ривоятда Росулаллоҳ соллаллаху алайҳи васаллам дедилар: “Рўза ва Қуръон (қиёмат куни) бандани шафоат қилади. Рўза айтади: “(Эй Роббим), мен уни кундузи таом ва шаҳватлардан тўсдим, энди уни шафоат қилишим учун изн бер”. “Сўнгра Қуръон айтади: “(Эй Роббим), мен уни кечаси уйқудан тўсдим. Энди уни шафоат қилишим учун изн бер”. Бас, у иккисига (бандани) шафоат қилиш имкони берилади” (имом Аҳмад).\nБу ойнинг баракаси ва имконияти беҳисобдир. Хар бир инсон бу ойда ўз Яратувчисига қанчалар яқин ва дўзахдан қанчалар узоқ бўлишини ўзи ҳал этади. Маълумки, рўза вақтида, шайтонлар ҳаракат қилиб юрувчи инсон қон томирлари торайиб, бундан уларнинг инсонга бўлган таъсири хамда, инсоннинг қиладиган гуноҳ амаллари камаяди ва инсон ёмонлик иллатларидан узоқлашади. Рўза нафақат ейиш ва ичишдан ўзини тийиш, балки барча ёмонликларни қилмаслик, нафсини жиловлаши ва Аллоҳ розилиги учун, ўзининг ичида қиладиган катта жиҳодидир. Бизнинг ниятларимиз ва ҳоҳиш-истакларимиз фақат Ўзигагина айёндир, Ўзи ҳалол бўлгувчилардан қилсин!\nСаҳл ибн Саъда розияллоҳу анҳудан қилинган ривоятда, Росулаллоҳ Соллаллоҳу алайҳи васаллам дедилар: “Дарҳақиқат, жаннатда Райён номли эшик бор. Қиёмат куни ундан рўза тутганлар кирадилар. Ва бошқа ҳеч ким ундан кирмайди. “Рўзадорлар қани?” – деб сўралади ва улар турадилар. Бунда улардан бошқа ҳеч ким бу эшикдан кирмайди. Улар киргач, эшик ёпилади ва бошқа ҳеч ким ундан киролмайди” (Имом Бухорий ва Муслим).\nХаммамизни шу эшиклардан кирувчилардан бўлиш насиб этсин! Бу улуғ ой гуноҳларимиз кечирилувчи ва Аллоҳ Таолонинг мағфиратига олиб борувчи ойлардан бўлсин! Дарҳақиқат, Буюк ва Меҳрибон Аллоҳ Таолонинг розилиги учун нимани қилсанг, Аллоҳ эвазига, сен учун энг аъло даражада бўлганини насиб этади!\n18:03 / 16.05.2018 8047\n18:09 / 16.05.2018 1782\n979 05:00 / 13.01.2017\nИбн Аббос розияллоҳу анҳудан ривоят .Набий соллаллоҳу алайҳи васаллам яхшилик қилишда одамларнинг энг сахийси эдилар. У зотнинг энг сахий бўлганлари эса, давоми...\n1030 05:00 / 11.01.2017\n993 05:00 / 14.01.2017\n8377 11:56 / 10.10.2018


Ўзбекистонда фермер бўлишни чидаганга чиқарган\n18 апрел куни Ўзбекистон Республикаси Президенти Ислом Каримов “Фермер хўжаликларини қайта ташкил этиш ва уларнинг ер майдонларини оптималлаштиришда қонунчиликка риоя этиш чора-тадбирлари тўғрисида”ги фармонни имзолади. Ҳужжатда фермернинг давлат олдидаги бурч ва вазифалари қатъий белгилаб қўйилган. Фармон муқаддимасидаги “...фермер хўжаликларини қайта ташкил этиш ва уларнинг ер майдонларини оптималлаштиришда қонунчиликка сўзсиз риоя этилишини таъминлаш мақсадида”, деган писандадаги “сўзсиз” сўзи ҳисобга олинмаса, қолган барча гаплар шу кунгача ҳам бор эди. Бас, шундай экан, унда президент бу фармонни нима учун имзолади? Мухбиримиз бу саволларни ўзбекистонлик фермерларга ва иқтисодчи олимга берди.\nМайли, қитмирлик қилмайлик: “қонунчиликка сўзсиз риоя этиш” билан просто “риоя этиш” орасида қандай фарқ бор, деб Ислом Абдуғаниевичнинг бошини қотирмайлик. Бунинг иложи ҳам йўқ. У киши фармонни имзоладилару қаламини чўнтакка уриб Пекинга кетвордилар.\nФармонни балки шарҳлаб берар, деб Қишлоқ хўжалик вазирлигига сим қоқдик. Ҳар доим бўлгани каби бу сафар ҳам “бор отангга, бор онангга” қилишди:\nОзодлик: Бу Қишлоқ хўжалик вазирлигими?\nОзодлик: Мен Озодлик радиосидан телефон қилаяпман. Балки ўзингиз жавоб берарсиз, балки бирор мутахассис жавоб берар, балки матбуот котиби бордир. Гап Ўзбекистон президентининг кечаги фармони тўғрисида. Фермерларга оид фармоннинг шарҳи керак эди.\n- Сиз матбуот хизматига телефон қилишингиз керак. Ахборот таҳлил бизларда бор.\nОзодлик: Шунинг телефонини беринг.\n- 244-09-20, деди Қишлоқ хўжалиги вазирлигида телефон гўшагини кўтарган ходима.\nЎзбекистон республикаси Қишлоқ хўжалик вазирлиги матбуот хизматининг бошқа турдош хизматлардан фарқи йўқлигига яна бир марта ишонч ҳосил қилганимизни айтиб ўтиришим шартми?\nАслида шарҳнинг кераги ҳам йўқ. Ислом Абдуғаниевич имзолаган фармон кўрга ҳасса бўладиган даражада: икки карра икки тўртлигини қанчалик тушунсангиз, шунчалик тушунасиз.\nФармонда фермер ижарага олган ерида шартнома шартларини қўпол бузса, шартномада кўрсатилмаган экин экса, паст рентабелли хўжалик юритса давлат ҳокимияти идоралари суд орқали ерни тортиб олиши назарда тутилган.\nФармоннинг бошқа бандларида тегишли идораларга фермерлар фаолиятини қатъий назорат қилиш ва мазкур ҳужжатни оғишмай бажариш вазифаси юклатилган.\nЎзбекистон президентининг фармонини қандай тушунганини сўраб фермерларга мурожаат қилдик. Ўтказганимиз суҳбатлардан фармон имзоланишига сабаб бўлган омилни топгандай бўлдик.\nБухоролик фермер, аниқроғи собиқ фермер ёши 50 дан ортган Нормурод ака 2009 йилгача 13 йил давомида 49 гектар ерда деҳқончилик қилган.\nНормурод ака саволларимизга жавоб беришдан олдин фармон матни билан танишиб чиқишга вақт сўради. Танишиб бўлгач, орамизда мана бу суҳбат бўлиб ўтди.\nОзодлик: Нормурод ака, мана сиз фармоннинг матнини ўқиб чиқдингиз. Энди айтингчи, бу фармондан мақсад нима?\n- Биринчидан, ҳокимлар учун бу дастур. Бунақа дастур йўқ эди. Барибир ҳокимлар кўзини юмиши мумкин эди. Масалан бир хил жойларга у-бу нарса экилса, кўзини юмиши мумкин эди. Бундан кейин бу нарса такрорланмайди. Бу ҳар бир ҳоким учун биринчи дастур.\nИккинчидан, деҳқон бўлгандан кейин унинг кўзи ерга оч бўлади. У ҳар хил нарса эккиси келади, ундан фойда олгиси келади. Давлатимиз нима буюрса, шуни қилиш керак. Ундан зиëд ишни қилмаслик керак.\nОзодлик: Нима учун шу пайтгача бунақа имкон бериб келган бу йил шунақа тақатақ назорат ўрнатаяпти?\n- Мана кўраяпсиз пахта яхши даромад бераяпти давлатимизга. Бундан кейин пахта пулини кўпайтиради. Деҳқон ҳар қанақа нарсани экаверса, пахта камайиб кетса, давлат даромади кам бўлади. Мана шуни инобатга олиб пахта эксин булар.\nОзодлик: Қора экин озайиб кетса, картошка-пиëз озайиб кетса, бозорда нарх-наво қиммат бўлиб кетадию.\n- Унинг фарқи йўқ. Бизлар четдан оламиз.\nОзодлик: Ўзингиз фермер эдингиз-а?\nОзодлик: Сиз ерни ўз ихтиëрингиз билан топширдингизми ëки оптималлаштириш жараëнида тортиб олишдими?\n- Йўқ, мен ўз ихтиëрим билан топширдим.\nОзодлик: Нима учун топширдингиз?\n- Энди оптималлаштириш деган бўлди. Яна кўпроқ ерни бошқариш мен учун қийин. Шунинг учун “50 гектардан ортиқчасини бошқара олмайман” дедим. 50 гектарга рухсат бермади. Ундан ортиғига менинг шароитим йўқ.\nОзодлик: Мана 13 йил фермерлик қилибсиз. 13 йил давомида бирингиз икки бўлдими, косангиз оқардими?\n- Энди биз кам ишладикда. Яна 13 йил ишлаганда, яхши бўлиб кетар эди.\nОзодлик: 13 йил оз муддат эмаску.\n- Давлатчилик миқëсида бу озда. Давлатимиз ҳам энди кўтарилаяпти. 13 йил ишлаган бўлсак, бу ëқ 13 йилда бўлар эдида.\nОзодлик: 2009 йилгача 49 гектар ерда деҳқончилик қилдингиз. 30-40 сотихми, гектарми ўғирликча помидор-сомидор экмаганмисиз? Ўзингиз айтадингизку ҳокимлар кўз юмиб турарди деб.\n- Йўқ, унга имкон йўқ эди. У пайтда ҳам оғир эди. У пайтда ҳам мумкин эмас эди. Айтган шартномасини бажариш керак эди тамом. Мабодо кўриб қолса, қўймасди. Мумкин эмас эди. Фақат ўша контракт бўйича.\nОзодлик: Мана энди асосий масалага келдик. Кеча ҳам ўзи мумкин эмас эди. Прокурорлар назорат қилар эди. Бугун ўзи қаттиқ бўлган режимни яна қаттиқлаштираяпти. Шунинг маъносини тушунмаяпман мен боядан бери.\n- Бу ерда оддий нарса. Бу ҳар бир район ҳокими учун дастур бўлди энди. Бу қонун кучга кирди энди. Энди шу 5 сотих ëки 10 сотих деҳқинларга ажратиш мумкин эмасда. Энди буни дастур қилиб, қонун қилиб ҳокимларнинг қўлига топширгандан кейин назорати яхши бўлади. Назорат қилиш осон бўлади. Демак, бу йил насиб бўлса пахта кўпаяди, дейди бухоролик фермер Нормурод ака.\nСизни билмадиму, лекин бухоролик собиқ фермер Нормурод ака саволларимга жиддий жавоб бердими ё киноя қилдими, тўғриси , тушунмадим.\nЖиззахлик фермер Мамиржон ака ҳам сўнгги икки йил давомидаги оптималлаштириш жараёнида 10 гектарли ерини қўшнисига топширган. Мамиржон ака билан ўтказганимиз суҳбатдан парча тингланг.\n- Меники 10 гектар эди. Ўшанда ҳоким “Мамир ака, сиз қўшнингиз билан тендерга тушиб қолдингиз. Бу ëқники 30 гектар, сизники 10 гектар. Нима қиласизлар?” дегандан кейин мен “Бу одамнинг 30 гектар ери бор. Техникаси ҳам бор. Меники 10 гектар ер майдони. Шунинг учун мен 10 гектар унинг 30 егктарига қўшилиб кетишига розиман. Чунки мен 10 гектар ерим билан 30 гектар ерга даъво қилмайман. Мен розиман” деб бояги фермерга қўшиб бердим. 2010 йилнинг якуни билан бояги 40 гектар ер майдонига эга бўлган фермер, ери тоза, сувли ерда, ҳамма томонлама имкониятлари бор фермер ҳам ўз ихтиëри билан биояги ерни топшириб юборди. Мен шундан кейин у фермердан “Ерингиз яхши эди. Сиз нимага топшириб юбордингиз?” деганимдан кейин у менга “Мен ҳокимга пенсия чиқишим сабабли ерни топшираман деб ариза ëздим. Лекин ҳисоб-китоб қилиб кўрсам, мен тўлиқ қарздорликка ўтириб қолаяпман. Шунинг учун ўз ихтиëрим билан топшириб юбордим ерни” деб айтди.\nМен ўзимнинг кузатувимни гапирадиган бўлсам агар, бир-иккита қўшниларим фермерларнинг қўлида ишчи бўлиб ишлашади. Мана шу фермерлар ҳам “Биз энди ишга бормаймизку” деб гапириб қолди. “Нима сабабдан бормайсиз?” деб сўрасам, “Бизга ярим гектардан ер берарди. Ўшандан фойдаланиб огород қилардик” деди. Мана 2011 йилга ҳам, мен бутун Ўзбекистон миқëсида дея олмайман, мен сўрасам Ўзбекистон бўйича кетаяпти бу дейишди, лекин Жиззах вилоятида тўлиқ бир сотих ер майдони ҳам огород қилишга рухсат берилмайди. Мен бундан келиб чиқиб шундай тушунчага келдимки, 2010 йилда пахта нархи ошиб кетди жаҳон бозорида. Шунинг ҳисобига ишчилар фойдаланадиган ер майдонини ҳам ишчиларга бермасдан туриб ҳаммасига тўлиқ пахта эктираяпти. Шунинг ҳисобига кўпчилик ишчилар фермерда ишлашдан бош торта бошлашди. Бундан ташқари, мен яқинда яна битта нарсанинг гувоҳи бўлдим, 2011 йил айни кунда фермерларнинг чигит экиши бошланган. Иккитами, учтами фермер ерини ташлаб кетибди. Мен бир фуқаролар йиғини раисини кўрдим чигит эктираяпти. “Чигит эктириш сизнинг вазифангизга кирмайдию. Фермер экиши керакку”десам, “Фермерлар ерни ташлаб кетди. Шунинг ҳисобига ўзимиз экиб бераяпмиз. Ер эгасиз қолди” деган жавобни ебрди.\nОзодлик: Ким экиб бераяпти экан чигитни?\n- Фуқаролар йиғини раислари. Ер майдонига бориб ўзлари эктираяпти. Фермер йўқ. Ерни ташлаб кетган.\nОзодлик: Эктиртираяптими ëки ўзи экаяптими?\n- Ўшалар бориб бошқариб турибдида. Фермернинг ўрнига фуқаролар йиғини раислари бошқараяпти, дейди жиззахлик фермер Мамиржон ака.\nБухоролик фермер ҳам, унинг жиззахлик ҳамкасби ҳам президентнинг кечаги фармонини жаҳон бозорида пахта толаси нархининг кескин ортиб кетиши билан билан боғлади.\n“Жаҳон бозорида пахтанинг нархи ушбу ой сўнгги ўн йилларда кузатилмаган даражага етди. Ўтган ҳафта бир килограмм пахта толаси нархи, Cotton Outlook кўрсаткичи бўйича, қарийб 2,83 АҚШ долларига баҳоланди”, деб хабар қилган эди Озодлик радиоси яқиндагина - 2010 йилнинг кузида.\nАгар шу омил ҳисобга олинса, президент фармони замиридаги мантиқ аён бўлади.\nХудди шу гапни айтаётган фермерлар ҳам, биз - дилетант журналистлар ҳам, балки, адашаётгандирмиз?\nШу шубҳа билан фарғоналик иқтисодчи олим Маъруфжон Абдураҳмоновга мурожаат қилдик.\nКечаги фармонга пахта толаси нархининг кескин кўтарилиб кетиши сабаб эмасми, сўрадик иқтисодчидан.\n- Бўлиши мумкин. Чунки имкон қадар кўпроқ пахта экиб, кўпроқ тола ишлаб чиқариб кўпроқ сотиб, шундан кўпроқ ҳам мамлакатнинг хазинасига, ҳам пахта савдоси билан шуғулланадиган маълум бир доираларнинг манфаатларини ҳимоя қилишга бу албатта қўшимча хизмат қилади, дейди фарғоналик иқтисодчи олим Маъруфжон Абдураҳмонов.\nХуллас, Ўзбекистонда фермер бўлишни чидаганга чиқарган.